Cijene nafte danas miruju - Klix.ba\nCijene nafte danas miruju\n1.2.2013. u 10:06\nCijene sirove nafte u petak su bile gotovo nepromijenjene u odnosu na četvrtak, budući da slab rast prerađivačke aktivnosti u Kini nije impresionirao trgovce, a u SAD-u je veliki broj ljudi zatražio pomoć za nezaposlene.\nNafta je u elektronskom poslovanju na njujorškoj robnoj berzi, za orijentacionu isporuku u martu, poskupila za tri centa na 97,52 dolara za barel, prenosi AP.\nU Londonu je evropska marka "brent", koja se koristi za određivanje cijena različitih tipova inostrane nafte, ojačala za 30 centi, na 115,85 dolara za barel.\nVlada u Washingtonu u četvrtak je navela da je broj Amerikanaca koji su aplicirali za pomoć za nezaposlene prošle nedjelje vrtoglavo skočio.\nTrgovci u petak očekuju nove znake o stanju privrede SAD-a, budući da će Ministarstvo rada iznijeti mjesečni izvještaj o zaposlenosti.\nVisoka nezaposlenost koči američku privredu i dovodi do pada tražnje nafte i cijena energenata.\nAnalitičari navode da će cijene, ako izvještaj o zaposlenosti bude optimističan, porasti, ali da se ne očekuje značajniji ili dugotrajniji rast, jer je tržište dobro snabdjeveno i zalihe u SAD-u su visoke.


Vesti, 01.12.2010, 04:02 AM\nInterpol je izdao “crvenu poternicu” za osnivačem veb-sajta WikiLeaks, Džulijanom Esanžom, koji se ovih dana nalazi u žiži javnosti, kako zbog objavljivanja nove serije tajnih dokumenata američke administracije, tako i zbog hakerskih DDoS napada na veb-sajt WikiLeaks.org. Ova informacija objavljena je na Interpolovom veb-sajtu u utorak.\nIstraga je započeta zbog dva odvojena susreta Esanža sa dve žene koji su se dogodili tokom avusta kada je Esanž, koji je bio u poseti Švedskoj, zatražio dozvolu za boravak u ovoj zemlji, pokušavajući na taj način da obezbedi zaštitu koju pruža švedski zakon o slobodi štampe za svoj insajderski veb-sajt kojeg je proslavilo objavljivanje tajnih dokumenata.\nŠvedski sud je odredio Esanžu meru pritvora u njegovom odsustvu, kako bi odgovorio na pitanja u vezi optužbi za silovanje, prinudu i zlostavljanje u vezi kojih je pokrenuta istraga. Dva dana kasnije, sud je odobrio i raspisivanje međunarodne poternice. Pravni zastupnici Džulijana Esanža su se žalili na ovu odluku apelacionom sudu, ali je njihov prigovor odbijen. Novu žalbu na ovo rešenje Esanžovi advokati podneli su u utorak švedskom Vrhovnom sudu.\nEsanž je demantovao ove optužbe, izjavljujući da su one rezultat američke kampanje protiv sajta WikiLeaks.\nIzvesno je da će tajming za raspisivanje crvene poternice biti predmet sumnji i polemika. Potez švedskog pravosuđa olakšava posao američkim vlastima koje pokušavaju da pronađu način da gone Esanža zbog kršenja Akta o špijunaži. Esanž je doveden u nezgodnu poziciju time što sada njegov povratak u Švedsku znači da će morati da se suoči sa optužbama za seksualne delikte, čime mu je sužen manevarski prostor, a SAD će sada mnogo lakše moći da realizuje izručenje Esanža federalnim američkim vlastima iz drugih država.\nU trenutku zaključenja ovog teksta sajt Wikileaks.org je bio još jednom na meti hakerskih DDoS napada i ponovo van funkcije.\nPrema pisanju britanskog Gardijana, Esanž se sa svojim pristalicama i uz njihovu podršku, nalazi negde u Velikoj Britaniji, izvan Londona i za sada se povodom ovoga nije oglasio.


Bivši funkcioneri oštetili budžet | BN\nBivši funkcioneri oštetili budžet\nU velikoj akciji Federalne uprave policije „Registar“ zbog sumnje da su oštetili budžet FBiH za oko milion maraka danas su po nalogu Tužilaštva BiH uhapšeni Predrag Kurteš, Dragana Mioković, Kemal Kačapora, Enes Maslo i strani državljanin Aleksandar Ristić.\nBosna i Hercegovina 09.11.2017 | 23:01\nUhapšeni su suprotno Zakonu o javnim nabavkama BiH i bez relevantne dokumentacije dodijelili austrijskoj firmi ugovor težak 2,15 miliona KM, a Austrijanci su tuzlanskoj firmi platili oko milion KM da izvrši kompletan posao.\nOni su osumnjičeni da su u periodu od 2011. do 2014. godine, u okviru ogranizovane kriminalne grupe, prethodno osmišljenim i usaglašenim zajedničkim delovanjem sklopili štetni ugovor u vrijednosti od 2.155.000 maraka za nabavku softverske i hardverske opreme.\nOva oprema je nabavljana radi uspostave Jedinstvenog sistema centralnog matičnog registra FBiH, sa unaprijed dogovorenim dobavljačem i to provođenjem postupka pregovaranja bez objave javnog poziva.\nNa taj način sebi su pribavili protivpravnu imovinsku korist u iznosu od oko milion maraka, a za koji iznos je oštećen Budžet FBiH.\nPrema nezvaničnim informacijama, Maslo je u cijeli slučaj upleten na osnovu svojih usluga fiktivnog istraživanja tržišta za određene poslove i za to je navodno primao naknadu.\nOn je i u rodbinskim vezama sa Kačaporom, koji je označen i kao “mozak operacije”.\nKačapor je bio blizak saradnik bivšeg šefa SDP Zlatka Lagumdžije i asistent na Ekonomskom fakultetu u Sarajevu. Lagumdžija ga je ranije imenovao u Nadzorni odbor BH Telekoma, a on se dovodio u vezu sa aferom namještanja tendera u ovom preduzeću posredstvom privatne firme „BS Telecom“.\nMioković je bio savjetnik Kurteša u vrijeme dok je on bio ministar MUP u Vladi FBiH, a dovodio se s njim u vezu i u vreme kada je objavljeno da je Kurteš pokušao zataškavati saobraćajnu nesreću u kojoj je učestvovao.\nDetalji ove prevare objavljeni su još 2014. u izveštaju Kancelarije za reviziju institucija FBiH kada su revizori detaljno obrazložili na koji način su ministar Kurteša, ali i niz drugih osoba proveli nabavku te sebi pribavili korist od oko milion maraka.\nU vezi nabavke softvera i hardvera za matični registar, Komisija za praćenje realizacije zadataka iz Akcionog plana za provođenje Zakona o matičnim knjigama je predložila da se ova specifična nabavka izuzme iz Zakona o javnim nabavkama BiH.\nKao razlog, navedeno je da će na serverima biti lični podaci građana FBiH te je stoga Vlada FBiH 3. oktobra 2013. donela Odluku o određivanju posebne mere bezbjednosti u postupku nabavke spornog softvera.\nMinistar Kurteša bi prema ovoj odluci utvrdio posebne mjere bezbjednosti za projektovanje i nabavku hardvera i softvera.\nKrajem oktobra 2013. godine Kurteša donosi Odluku o pokretanju postupka nabavke pomenutog softvera. Procijenjena ukupna vrijednost nabavke sa PDV iznosi 1,15 miliona maraka, a dobavljač će izabrati putem pregovaranja sa više ponuđača.\nOdlukom je utvrđeno da će se za provođenje postupka pregovaranja imenovati posebna komisija, odnosno Stručni tim.\nNa saslušanju u Tužilaštvu BiH\nIz Tužilaštva BiH saopšteno je kako se policijske aktivnosti odnose na četiri osumnjičena i jedno preduzeće.\n” Osumnjičeni su pod istragom zbog sumnje u krivična djela zloupotrebe položaja ili ovlasti odnosno jer su svojim radnjama u okviru procesa javnih nabavki zloupotrijebili položaj i omogućili nezakonito sticanje imovinske koristi od oko milion KM “, rekao je portparol Tužilaštva BiH Boris Grubešić.


Deklaracija SDA važan dokument prema kojem će se i Srbija odnositi ozbiljno\nReakcije na usvojenu deklaraciju SDA-a stižu i danas iz Republike Srpske ali i Srbije. Svoj sud o deklaracije daće i Srbija poručuje Aleksandar Vučić.\nMnogo je to važniji dokument nego što bi neko rekao i Srbija će se ozbiljno odnositi prema tome. Vučić kaže da bi svaka igra oko rušenja dejtonskih principa značila velike probleme za svakoga od nas.\n"Plašim se da je ova deklaracija važnija nego što neko želi da je predstavi u dnevnopolitičkom svjetlu u skladu sa tim na ozbiljan način ćemo se odnositi prema ovom dokumentu i dati svoj sud", kaže predsjednik Srbije, Aleksandar Vučić.\nDokument SDA je deklaracija muslimanskog naroda u BiH i poziva na sukobe, kaže srpski član Predsjedništva BiH Milorad Dodik. Jasna je to kaže poruka izgrađena na bazi islamske deklaracije Alije Izetbegovića preko koje bi se stvorila zemlja muslimana i uveo šerijat.\n"Naš interes je samo Republika Srpska naš bi boravak u BiH bio nepotreban i boravak u nekoj njihovoj republici BiH, nikako nije moguć za nas, i da oni mogu da formiraju republiku Bosnu, na nekoliko svojih kantona koje imaju tamo na prostoru Federacije", kaže srpski član Predsjedništva BiH, Milorad Dodik.\nPrekid saradnje sa SDA najbolji je odgovor na usvojenu deklaraciju, kaže SNSD-ov Srđan Mazalica. Zato bi ministri iz PDP-a i SDS-a trebalo da podnesu ostavke u Savjetu ministara i na taj način spriječe donošenje bilo kakvih odluka. Posebno jer kako kaže deklaracija ima ratne cijeve.\n"Dva su vjerovatno razloga za donošenje takve deklaracije koja ima svoje makimalističke pa i ratne proklamovane ciljeve prije svega za unutrašnju upotrebu to omogućava Bakiru Izetbegoviću, da se obračuna sa nekom liberalnojm strujom unutar svoje partije", kaže Srđan Mazalica poslanik SNSD u NSRS.\nUkoliko SDA sprovede što je naumila, to bi moglo da naruši i mir i stabilnost, poručuju i iz opozicije. Osim što je anidejtonska i antievropska, ova rezolucija je i protiv interesa Srba i Republike Srpske kaže PDP-ov Igor Crnadak. Za SDS Dejton je granica ispod koje se ne ide.\n"Potpuno nepotrebna radikalizacija u ionako teškom političkom momentu u zemlji ja se zaista nadam da će na sve ovo što smo juče gledali i slušali reagovati i medjunarodna zajednica i posebno je važno da čujemo Evropu", kaže Igor Crnadak, PDP.\n"Ovakve i slične deklaracije su dovele do rata i ono što treba uraditi jeste pozvati države potpisnice Dejtona da reguju i da utiču na SDA da povuče deklaraciju", kaže Davor Šešić poslanik SDS-a u NSRS.\nNa Kongresu SDA sinoć je usvojena Programska deklaracija u kojoj se navodi da je primarni i dugoročni cilj ove stranke usvajanje ustava kojim bi BiH bila definisana kao demokratska, regionalizovana, pravna i socijalna država pod nazivom "republika BiH", sa tri nivoa vlasti - državnim, regionalnim i lokalnim.\nOsude deklaracije SDA\nSDA želi unitarnu BiH\nSDA uvodi BiH u novi konfuziju, neophodan jedinstven stav Srpske\nDodik: Srpska da odbije bilo kakvu mogućnost razgovora o Programskoj deklaraciji SDA


Učešće JP "Srbijašume" na međunarodnom sajmu "Lorist" u Novom Sadu : Nadlanu.com\nUčešće JP "Srbijašume" na međunarodnom sajmu "Lorist" u Novom Sadu\nObjavljeno 27. sep 2016. / 15:22:41\nNa Sajmu "Lorist" JP "Srbijašume" će javnosti predstaviti Marka Neškovića, zaposlenog u našem preduzeću, koji je u Poljskoj na XXXI Svetskom prvenstvu šumskih radnika sekača motornom testerom u pojedinačnoj konkurenciji, u disciplini kresanje grana, osvojio srebrnu medalju.\nJavno preduzeće "Srbijašume" je vodeće preduzeće u Republici Srbiji u gazdovanju šumama, upravljanju lovištima i zaštićenim područjima. Poslovanje preduzeća je usmereno ka potrebama društva i zahtevima vremena u kome živimo, kao i izgradnji moderne, tržišno orijentisane i profitabilne kompanije. Poslovna strategija, misija i vizija su usklađeni sa planovima i politikom Vlade Republike Srbije.\nBriga o prirodnim resursima kroz tzv. sistem integralnog gazdovanja predstavlja temelj naše uspešnosti i društvene odgovornosti prema sadašnjim i budućim generacijama.\nPovereno gazdovanje na 900.000ha državnih šuma i 44 lovišta koja se prostiru na 490.000ha, upravljanje sa 101 zaštićenim područjem na površini od 260.000ha i korišćenje četiri ribarska područja, zahteva veliko znanje, stručnost i veliki rad.\nPoslednjih godina pored šumarstva kao osnovne delatnosti, velika pažnja se posvećuje razvoju lovstva, ribarstva, turizma i ostalih pratećih delatnosti, koje u našem društvu dobijaju svakim danom sve više na značaju, kao delatnosti koje posebno doprinose razvoju ruralnih područja.\nU lovištima JP "Srbijašuma" u toku lovne godine organizuje se lov krupne i sitne divljači, gde je posebno atraktivan lov evropskog jelena, srneće divljači, divlje svinje, divokoze i fazana. Pored organizacije lova u lovištima se organizuje i smeštaj lovaca turista u 20 lovačkih kuća, sa kapacitetom od 250 ležajeva. JP "Srbijašume" poseduje dva objekta za smeštaj turista na Kopaoniku i Zlataru, tokom čitave godine.\nJP "Srbijašume" je privremeni korisnik četiri ribarska područja na vodama Save, Dunava, Velike Morave, Mlave i nekih jezera, kao i šest ribarskih područja koja se nalaze u okviru zaštićenih dobara. Na vodama Save i Dunava organizuje se privredni i rekreativni ribolov, dok se na Velikoj Moravi, Mlavi i nekim jezerima,kao i ribolovnim vodama u okviru zaštićenih područja organizuje isključivo rekreativni ribolov po posebnim programima.\nKao društveno odgovorno preduzeće, uvažavajući da šume imaju ekološki, ekonomski i društveni značaj, svake godine JP "Srbijašume" izvrši sadnju preko 7 miliona šumskih sadnica, koje proizvodi u 24 rasadnika.\nU delu zaštite životne sredine JP "Srbijašume“ upravlja sa 101 zaštićenim područjem u Srbiji na površini od 261.946,78 hektara, što ga čini najvećim upravljačem zaštićenih područja u Srbiji, sa oko 50% ukupne zaštićene površine.\nVeliku pažnju stručne službe JP Srbijašume posvećuju realizaciji projekata koji imaju širok društveni značaj. Na sajmu "Lorist" predstavićemo projekte iz delatnosti lovstva, ribarstva i šumarstva. Posebno ističemo projekat: "Uzgajališta divlje svinje Borošnica" na planini Troglav, projekat "Reintrodukcije evropskog jelena na planini Jastrebac", projekat "Jedno drvo za jednog ratnika“na teritoriji cele Republike Srbije, projekat "Reprocentar za proizvodnju i uzgoj mlađi autohtonih vrsta riba na reci Tološnici". Svi navedeni projekti imaju veliki značaj, jer direktno doprinose razvoju Republike Srbije i lokalnih zajednica.


Nezvanična računica pokazuje da će svaki politički igrači moći da od banaka i drugih finansijskih organizacija (pod kontrolom NBS) podigne pozajmicu u iznosu od oko 230 miliona dinara za troškove parlamentarne odnosno predsedničke kampanje, dok će za redovan rad moći da pozajmi oko 346 miliona dinara.\nOvaj propis, deo je seta izbornih zakona - o izboru predsednika i poslanika, lokalnim izborima, sprečavanju korupcije i vanparničnom postupku u koje su uvrštene stavke dogovorene tokom međupartijskog dijaloga o izbornim uslovima i biće primenjene tokom glasanja 3. aprila.\nZakon koji se bavi finansijama stranaka sada prevdiđa da maksimalna visina kredita i zajma može iznositi do 25 procenata sredstava koja se obezbeđuju iz javnih izvora za finansiranje redovnog rada ili pokriće troškova izborne kampanje, u zavisnosti od toga da li se zadužuju za izbornu trku ili redovan rad, sa rokom otplate do najduže tri godine.\nNemanja Nenadić iz "Transparentnosti Srbije" objašnjava za "Novosti" da je za kampanju za parlamentarne izbore stranaka, iz republičkog budžeta, predviđeno 922 miliona dinara, što znači da iznos kredita ne sme da pređe četvrtinu ovog novca, što je oko 230 miliona dinara:\n- Ista računica trebalo bi da važi za predsedničke izbore. Kada je u pitanju redovan rad, država je ove godine za ovu stavku izdvojila oko milijadru i 384 miliona, pa je maksimum za podizanje kredita u ove svrhe oko 346 miliona dinara.\nRAPORT O TROŠKOVIMA PRE GLASANJA\nNOVINA u zakonu je i da će stranke podnositi preliminarni izveštaj o troškovima u kampanji 15 dana pre glasanja.\n- Stranke skoro sve troškove kampanje plaćaju posle izbora, pa se u ovim izveštajima neće videti mnogo. Bilo bi dobro da se podzakonskim aktima predvidi da se ovde navedu i preuzete obaveze, da se makar vidi šta sve treba da plate i koliko će to da košta - objašnjava Nenadić.\nSTRANKE MANJINA: Traže 50% manje potpisa za izborne liste\n22. 11. 2021. u 21:22\nOD MEDIJA PLAN IZVEŠTAVANJA: U parlamentu održana nova runda međustranačkog dijaloga bez učešća stranaca\n16. 07. 2021. u 07:31\nfinansiranje partija političke partije stranke finansiranje


Na početku sednice predsednik Skupštine opštine Nenad Tomašević je saopštio da vođenje sednice i uručivanje priznanja želi da ustupi svojoj zamenici Editi Silađi i potpredsednici opštine Eržebet Kinki, kao simboličan gest koji je u skladu sa datumom obeležavanja Dana ravnopravnosti. „Ovim simboličnim gestom, pošto je danas i Dan ravnopravnosti, želimo da pokažemo da mi u opštini Bečej držimo do ravnopravnosti, ne samo na papiru, i želimo da pokažemo na delu ne samo nacionalnu, nego i rodnu ravnopravnost“, rekao je Tomašević.\nNa svečanosti su govorili potpredsednica Skupštine opštine Edita Silađi, koja se osvrnula na datum obeležavanja dana grada, podsećajući da su 1. avgusta 1774. godine ukazom Marije Terezije potvrđene privilegije potiskog krunskog distrikta date srpskom stanovništvu proširene i na nesrpsko stanovništvo, i čestitala građanima praznik opštine „dan jednakosti i tolerancije na našim prostorima“, a predsednik opštine Vuk Radojević je uz čestitke prezentovao i šta je lokalna vlast uradila tokom proteklih godinu dana.\n„Želim da pošaljem jasnu poruku svim našim sugrađanima da je privilegija ravnopravnosti, tolerancije nešto što su naši preci negovali svih ovih godina, nešto što moramo da učvrstimo i ostavimo potomcima da i dalje neguju, jer to je velika vrednost opštine Bečej, po tome je prepoznata“, izjavio je Radojević.\nPredstavljajući neke od „najznačajnijih aktivnosti“ koje je lokalna vlast sprovela u prethodnih godinu dana, predsednik opštine je istakao dobru saradnju sa višim nivoima vlasti zahvaljujući kojoj su realizovani ili se realizuju brojni projekti i investicije, ali i uspešno privlačenje stranih investicija kao što je nemačka kompanija KWS koja je „kupila i platila 15 hektara zemljišta u industrijskoj zoni i investirala preko 30 miliona evra u izgradnju najsavremenijeg doradnog semenskog centra u ovom delu Evrope i time omogućila nova radna mesta za oko 250 ljudi, a u ovoj godini očekuje se postizanje punog kapaciteta proizvodnje i pun nivo zaposlenosti ove kompanije“.\nKada je reč o odavno obećanom budućem banjsko-turističkom kompleksu u Bečeju, Radojević je pominjao dugotrajne razgovore i pregovore sa kompanijom iz Kuvajta kao potencijalnim investitorom, a rezultat tih razgovora je 11. maja bio potpisivanje memoranduma o razumevanju između Vlade Republike Srbije, opštine i kuvajtske kompanije.\n„U memorandumu sve strane potpisnice imaju određe-\nne obaveze i svi smo radili na daljoj realizaciji memoranduma kako bismo u što kraćem vremenskom roku imali kapitalnu investiciju u Bečeju. Banjski kompleks je predviđen na površini od 24 hektara, a vrednost investicije je projektovana na oko 120 miliona dolara. Predstavnici kompanije iz Kuvajta su radili ozbiljnu finansijsku analizu, projekciju u narednih 20 godina kada je u pita-\nnju povraćaj investicije. Delegacija iz Kuvajta je u Srbiji, a imaćemo sastanak sa njom naredne nedelje. Oni treba da nam donesu projektno-tehničku dokumentaciju na osnovu koje ćemo moći da učinimo dalje korake u cilju realizacije investicije“, rekao je predsednik opštine.\nGovoreći o investicijama u komunalnu infrastrukturu, Radojević je pomenuo nedavno asfaltiranje četiri kilometra puta u naselju Mala Bosna u vrednosti više od 40 miliona dinara, kao i da će takvih ulaganja do kraja godine biti i u Bačkom Gradištu i Bačkom Petrovom Selu. Što se izgradnje kružnog toka na ulazu u Bečej tiče, rečeno je da taj posao treba da bude okončan u roku od 60 dana, „u čijem finansiranju učestvuju JP ’Putevi Srbije’ sa 35 miliona dinara, a opština Bečej sa nepunih pet miliona dinara“. Predsednik opštine pomenuo je i rekonstruisanu javnu rasvetu na keju kraj Tise i obećao je da će uskoro biti obnovljena rasveta ispred sportskog centra, ali i zamenjena celokupna rasveta u unutrašnjosti objekta novom led tehnologijom.\nKada je reč o investicijama u vodosnabdevanju, Radojević je kazao da je u saradnji sa pokrajinom investirano oko 16 miliona dinara u nabavku i priključenje hlorizatora u fabrici vode u Bečeju, a da će takva tehnologija, koja je u skladu sa evropskim standardima, biti uvedena na oba bunara u Bačkom Gradištu, čija je vrednost oko 21 milion dinara, dok će se zajedno sa Upravom za kapitalna ulaganja u Bačkom Petrovom Selu realizovati investicija od oko 47 miliona dinara kojom bi ranije izbušena dva bunara trebala biti konačno puštena u funkciju i priključena na vodovod, čime bi se meštanima ovog naselja obezbedila ispravna voda za piće.\nU usmenom izveštaju predsednika opštine o radu lokalne samouprave u prethodnih godinu dana, navodilo se da je za tri godine u industrijskoj zoni investirano oko 200 miliona dinara u infrastrukturno opremanje, te da je izgradnjom kanalizacije u industrijskoj zoni, koja je urađena u saradnji sa Ministarstvom privrede, zaokružen jedan investicioni ciklus u tom delu opštine.\nRadojević je istakao da je ove godine bilo i značajnih ulaganja u Goranski park u kom su postojeći objekti priključeni na gradski vodovod i rekonstruisani su sanitarni čvorovi. Najavio je i izgradnju pešačkih staza u parku i uvođenje javne rasvete u saradnji sa pokrajinskim sekretarijatom koji je za tu namenu odobrio 1,5 milion dinara, a iz opštinskog budžeta treba da se obezbedi 4 miliona.\n„Značajna sredstva od zakupa državnog poljoprivrednog zemljišta investirana su u oblasti poljoprivrede“, rekao je predsednik opštine, „to su namenska sredstva i investirana su u otresišta i prelaze preko kanala i u izmuljivanje kanala. Za dve godine očistili smo 35 kilometara kanalske mreže, u ovoj godini ćemo u saradnji sa pokrajinskim sekretarijatom investirati još 65 miliona dinara u čišćenje kanala, govorim o odvodnjavanju ali i o mogućnostima navodnjavanja, i ove godine ćemo da iskopamo jedan nov kanal koji treba da ’pokrije’ nekoliko hiljada hektara u petrovoselskom ataru i da omogući poljoprivrednicima navodnjavanje parcela“. U podizanje vetrozaštitnih pojaseva na teritoriji opštine uloženo je 15 miliona dinara.\nPredsednik opštine je govorio i o rak rani opštine, o smetlištu „Botra“, čija je rekonstrukcija nedavno započeta: „Sanacija i rekultivacija deponije je investicija od oko 65 miliona dinara, ali je nećemo u potpunosti zatvoriti jer u tom slučaju nećemo imati gde da odnosimo smeće. Postoji mreža regionalnih deponija, opština Bečej je ’predodređena’ ka deponiji Kikinda, međutim, to bi značilo značajno povećanje troškova koji bi se odrazili i na građane opštine Bečej i ne želimo da se to desi dok se jasno ne precizira i definiše strategija regionalnih deponija komunalnog otpada. Do tada ćemo ovom investicijom zatvoriti veći deo deponije ’Botra’, a ostaviti manji, kako bi i dalje mogli da odnosimo komunalni otpad nesmetano a da ne podižemo cenu odnošenja otpada. Ti radovi su u toku i očekujemo da će se završiti u narednih 30 do 40 dana“.\nŠto se školstva tiče, na sednici Skupštine opštine je rečeno da su rekonstruisani i sanirani kanalizacija, vodovod i sanitarni čvorovi u osnovnim školama „Zdravko Gložanski“ i „Sever Đurkić“, da je postavljena nova saobraćajna signalizacija ispred škole „Zdravko Gložanski“ i ŠOSO „Bratstvo“, da je opština zajedno sa Pokrajinskim sekretarijatom za sport i omladinu obezbedila novac i urađena je treća faza izgradnje sale za fiskulturu u OŠ „Petefi Šandor“. „Sada smo kompletirali projektno-tehničku dokumentaciju za završetak izgradnje sale i upravo smo pre neki dan podneli dokumentaciju na konkurs Ministarstva omladine i sporta. Nadamo se da će nam sredstva biti odobrena da se ta sala završi“, izjavio je predsednik opštine.\nU izveštaju o radu u prethodnih godinu dana bilo je reči o saradnji opštine sa Centrom za devijantno ponašanje, a zahvaljujući tome je u svim školama sprovedena obuka u vezi prevencije elektronskog nasilja, tu je zatim i saradnja sa Fondacijom Tijana Jurić u okviru koje tokom naredne školske godine treba da se ostvari nekoliko programa. Među rezultatima rada lokalne vlasti pomenute su intenziviranje prekogranične saradnje sa opštinama iz Mađarske, Hrvatske i Rusije, uspostavljanje saradnje sa opštinom Kalatafimi Seđesta iz Italije, unapređenje sportskog turizma i dobijanje mogućnosti da opštine Bečej i Novi Bečej budu organizatori narednih Sportskih olimpijskih igara radnika Vojvodine.\nPredsednik opštine Vuk Radojević je u svom govoru pomenuo nekoliko stvari, koje, po njegovom kazivanju „odslikavaju podršku Vlade Republike Srbije svemu onome što se čini na lokalnom nivou u opštini Bečej. Dakle, rezultat našeg rada je prepoznat od strane Vlade Republike Srbije i ja to tako doživljavam, premijer Vučić je organizovao prezentaciju sto dana rada Vlade upravo ovde u Bečeju, odnosno u Bačkom Gradištu, odakle je podneo ekspoze celokupnoj srpskoj javnosti. To jeste jedan pokazatelj da sve ono što mi činimo na lokalnom nivou prepoznaje republička Vlada i da sve ono za čega se zalaže republička Vlada jeste tendencija i na lokalnom nivou, da mi, Srpska napredna stranka sa svojim koalicionim partnerima, insistiramo na toj republičkoj politici, pre svega mislimo na određene mere štednje, na put ka Evropskoj uniji kojem svi težimo i to su samo neke od osnovnih zajedničkih tačaka. Pored toga moram pomenuti da je premijer Vučić pre toga bio u Bečeju i krajem 2014. godine kada je svečano otvorio fabriku KWS. Ono što takođe ilustruje kvalitet rada lokalne samouprave i na neki način predstavlja priznanje radu lokalne samouprave, jeste i nedavna poseta predsednika Republike Srbije Tomislava Nikolića lokalnoj samoupravi“.\nPrisutnima na svečanoj sednici Skupštine opštine za Dan ravnopravnosti su se obratili i državni sekretar Ministarstva rada i gradonačelnik bratskog grada Šatoraljaujhelj iz Mađarske, a muzički program izveli su učenici Muzičke škole „Petar Konjović“.\nNagrade zaslužnim građanima uručili su predsednik i potpredsednica opštine Vuk Radojević i Eržebet Kinka.\nZvanje počasnog građanina opštine Bečej, koje se dodeljuje svakih pet godina, uručeno je Mihajlu Ševiću. U obrazloženju nagrade se navodi da je Mihajlo Šević „ceo svoj život posvetio drugima, svojim saborcima, partiji, zemlji, svom gradu. Još u mladosti istakao se kao član narodnooslobodilačkog pokreta na teritoriji sreza, a svoju humanost i nesebičnost iskazivao je kroz brigu o porodicama palih boraca. Bio je jedan od ključnih ljudi u posleratnoj Jugoslaviji u preduzeću Fadip IFC-u, koji je zapošljavao oko 2.800 radnika, kada je preduzeće svoje proizvode izvozilo čak za rusku vojnu industriju. Odigrao je ključnu ulogu i u dovođenju britanske firme ’Danlop’ u Bečej,\nkao strateškog partnera Fadip IFC-a, što je bila prva veća investicija i prvi uloženi engleski kapital u zemlji, a preduzeće je toliko dobro poslovalo u to vreme da je privuklo i pažnju engleskog princa Čarlsa, koji ga je i lično posetio. Mihajlo Šević ni danas, u svojoj 89. godini života, ne miruje, već želi da pomogne drugima i da prenese na mlađa pokoljenja svoja iskustva i stečena znanja, kako bi se napisala monografija jednog vremena kojem je pripadao“.\nPredsednik opštine je prilikom nagrađivanja Ševića, rekao: „Čast mi je što sam u prilici da kao predsednik opštine Bečej ovogodišnje zvanje počasnog građanina dodelim Mihajlu Ševiću, jer sam iskrenog uverenja da je gospodin Mihajlo Šević svojim životom, delom i radom zaslužio ovakvo priznanje i da ono zapravo predstavlja krunu njegovog angažmana što kroz narodnooslobodilačku borbu, što kroz privredne aktivnosti u okviru Fadipa, i ovim skromnim gestom lokalne samouprave želimo da mu iskažemo naše poštovanje“. S obzirom na to da su vremešnog dobitnika zvanja počasnog građanina Bečeja Mihajla Ševića ophrvale emocije i uzbuđenje, umesto njega, govor je pročitala njegova naslednica Svetlana Šević, ali je on ipak smogao snage da za medije izjavi kako je doživeo ovo priznanje i šta za njega znači: „Nikad nisam bio ’frazer’, nikad nisam lagao i sada vam najiskrenije kažem da mi je ovo najmiliji dan. Pored svih trofeja koje sam kao radnik dobio, radeći između ostalog i za vojnu industriju, ovo mi je najveća nagrada i ova plaketa mi je najmilija i biće kolovođa svih dosadašnjih trofeja. Rodom sam iz Mola, ali sam Bečejac, živim u ovom gradu, za ovaj grad sam radio, i dokle god budem mogao ja ću raditi zajedno sa mojim saradnicima koji su došli ovde da podele ovu radost zajedno sa mnom, jer ja bez njih ne bi imao tolike rezultate. Oni su moji drugovi bili, danas su, i biće. Predsedniku opštine sam predložio da nas angažuje, ne treba nam ni dinar, hoćemo da pomognemo, organizovaćemo se i želimo da pomognemo da pokrenemo ovaj grad. Evo, navršavam 89 godina i ovo je nasretniji dan u mom životu, ovo mi je najmilija nagrada, uzdržavam se da me emocije ne preplave i suze same ne krenu“.\nGodišnje nagrade se dodeljuju organizacijama i pojedincima za značajna ostvarenja u privredi, nauci, umetnosti, sportu i drugim oblastima, čija je delatnost, odnosno delo doprinelo privrednom i društvenom razvoju i ugledu opštine Bečej. Godišnje nagrade su uručene Laslu Galiku, zaposlenom u Opštinskoj upravi „za odlučnost, hrabrost i humanost koju je pokazao 16. aprila 2015. godine, kada je nesebično spasio život jednog čoveka kome je iznenada pozlilo u zgradi opštine Bečej, pristupivši reanimaciji sve do dolaska službe Hitne pomoći“; Draganu Kneževu iz Bečeja, vlasniku „KNOT AUTOFLEKS JUG“, „jedne od najuspešnijih firmi na teritoriji opštine Bečej, sa 200 zaposlenih lica, otvorene za saradnju za strana ulaganja i sposobne da odgovori svim zahtevima evropskog tržišta, koji je prepoznao potrebu da pomaže školama zapošljavanjem učenika odgovarajućih zanata u svoju firmu i doniranjem vrednih, neophodnih i korisnih nastavnih sredstava, koji utiču na kvalitetnije i savremenije obrazovanje dece“; „MGM plamen company“ iz Bečeja, „jednoj od vodećih pravnih lica u opštini Bečej u proizvodnji poljoprivrednih alata i mehanizacije, koje je proširenjem proizvodnih kapaciteta i ekspanzije na tržištu dostiglo visok nivo u proizvodnji i trgovini rezervnih delova za poljoprivrednu mehanizaciju i kao društveno odgovorno preduzeće u svakom trenutku spremno da doprinese privredi, nauci, umetnosti i sportu finansirajući manifestacije takvog sadržaja na teritoriji opštine Bečej“; Čabi Silađiju, plivaču i olimpijcu iz Bečeja „za postignute izuzetne sportske rezultate u plivačkom sportu, koji pri tom nije zapostavio ni svoje obrazovanje. Čaba Silađi je ličnost i dokaz mlađoj generaciji da se istrajnošću, upornošću i vrednim radom može doseći uspeh, a pri tom zadržati skromnost. Primer je i uzor mladim generacijama da se sportskim duhom i uspesima može ponosno predstavljati svoj rodni grad“; Slobodanu Preradoviću iz Bečeja „za nesebičan, predan i dugotrajan rad u delatnostima kulture, u organizovanju i očuvanju pozorišnog amaterizma, recitatorstvu, a posebno za organizaciju tradicionalnih Majskih igara, gde je učestvovao u vođenju savetovanja o dramskom stvaralaštvu po zonama u Vojvodini, detaljno analizirajući kako predstave, tako i glumce i svojim pronicljivim pogledom i duhom, sa velikim razumevanjem, zalazio u dečju dušu i sa uspehom ih motivisao za scensko stvaralaštvo“; Krugu kulture „Dr Kiš Imre“ sa sedištem u Bačkom Petrovom Selu „za višegodišnji kulturno-umetnički rad, negovanje kulture i očuvanju narodne baštine u Bačkom Petrovom Selu, ali i kvalitetnom radu sa decom u učenju koraka u modernom plesu i osnovama tamburaške muzike, kao i za ostvarene izuzetne rezultate na raznim takmičenjima u zemlji i inostranstvu“ i Đijanti Lovaš iz Bečeja, profesorici klavira, zaposlenoj u Muzičkoj školi „Petar Konjović“, „osnivaču, kompozitoru i dirigentu Dečjeg hora ’Bubamara’, izuzetnom pedagogu i stručnjaku, iz čije klase talentovana deca su nosioci titula laureata i nagrada na prestižnim takmičenjima u zemlji i inostranstvu. Đijanta Lovaš kroz muziku kod dece razvija sluh, glasovne mogućnosti, a iznad svega neguje multikulturalnost sredine“.\nMeđu dobitnicima godišnje nagrade jedina žena je Đijanta Lovaš koja je ovu konstataciju prokomentarisala da se istovremeno oseća „lepo, ali čudno“ i da je počastvovana što je jedna od dobitnika priznanja: „Izuzetno mi puno znači ova nagrada i jako sam srećna što je opština Bečej prepoznala moj rad i trud i što su to ove godine i nagradili. Ja već 12 godina radim u muzičkoj školi i tokom tih 12 godina sam školi donela 70-80 nagrada, među kojima je većina prvih nagrada, specijalnih nagrada, sa sto bodova laureata. Jako sam ponosna, u stvari, na svoju decu, jer volim da radim sa njima, deca su mi prioritet i jako sam srećna što sam moju karijeru kao pedagoga do sada zaokružila na ovaj način“.\nU ime Kruga kulture „Dr Kis Imre“ iz Bačkog Petrovog Sela, nagradu je primio Imre Časnji, rukovodilac folklornog ansambla koji je naglasio da su temelji udruženja postavljeni pre 35 godina, a da je pre deceniju i po ono ponovo aktivirano u novom ruhu. „Sada punimo 15 godina od reosnivanja i ova nagrada je stigla u pravom trenutku da nas podstakne na dalji rad. Pre 35 godina smo postavili temelje, a pre 15 godina smo osnovali novo kulturno-umetničko društvo i sa puno elana radimo. Došli smo i do toga da naša deca uče nove generacije, tako da će nam ova nagrada dati novu energiju i elan da nastavimo da radimo. Oko mene ima mnogo dobrih i vrednih ljudi koji zajedno sa mnom rade u kulturno-umetničkom društvu i samo zajednički, kao porodica, možemo da napredujemo. Ranijih godina nismo imali značajniju podršku opštine, ali sada je ta saradnja bolja i imamo značajniju finansijsku podršku, tako da možemo lakše da funkcionišemo. Imamo mnogo ideja, jedna od njih se sada i realizuje, pravimo etno kuću u mojoj porodičnoj kući, jer je to bila i očeva želja, zvanično otvaranje ovog muzeja će biti na imendan doktora Imrea, 5. novembra. Nedavno smo imali letnji kamp taburaša u kojem je bilo oko 80 dece, neki od njih su prvi put uzeli ovaj instrument u ruke, a na završnoj večeri su već svirali na tom instrumentu. Možda mi odrasli i nismo toliko svesni šta deca znaju i mogu da naprave i to je prosto neverovatno“, rekao je Časnji.\nPriča o pčelama i muvama\nDržavni sekretar u Ministarstvu za rad, zapošljavanje, boračka i socijalna pitanja Nenad Ivanišević je „živopisnim“ govorom čestitao Dan opštine Bečej: „U Srbiji, a ovo jeste jedan od najvećih delova, Vojvodina jeste nešto sa čime je Srbija mogla i moći će da se ponosi, mislim da nemamo dovoljno ljudi da se podelimo, pa da kažemo ovi su dobri, a ovi drugi nisu. I uvek kada dođem u ovu salu, tu je portret i pogled baronice Jović koja nas gleda i kritikuje šta radimo, i ovde uvek moramo da vodimo računa šta ćemo reći i šta ćemo raditi, jer istorija jeste nešto što će nam svima suditi, radili dobro ili radili loše. Nema boljeg sudije od vremena i nema boljeg presuđivanja od istorije. A ono što svakako jeste značajno je da ljude delimo u dve kategorije, uvek misle da ćemo reći: na dobre i loše, ali to se podrazumeva. Ne, delimo ljude na one koji su kao pčela, koji uvek mogu na deponiji smeća da pronađu cvet i da od toga proizvedu med, i na one ljude koji su kao muva koji zuje i uvek prave problem. Meni je drago što mogu da kažem da rukovodstvo opštine ovog grada ima podršku i pokrajinske vlade, vidimo koliko novca dolazi i to je dobro, i republičke vlade, jer znamo da i republička vlada daje novac, ali mi je posebno drago što rukovodstvo ove opštine, na čelu sa mojim dragim prijateljem Vukom, jesu pčele što uvek u svakoj situaciji su u stanju da proizvedu med i da pomognu da ovi građani žive bolje. Živeli, i sretan vam dan grada“.\nNa svečanoj sednici povodom Dana grada, prisutnima se obratio i gradonačelnik bratskog grada Šatoraljaujhelj iz Mađarske Samoš Velđi Peter, međutim, i pored dva prevodioca za mađarski jezik koja su zaposlena u lokalnoj samoupravi i potpredsednica Skupštine i opštine Bečej kojima je mađarski maternji jezik, nije bilo prevedeno na srpski jezik to što je gradonačelnik bratskog grada rekao.\nViše iz ove kategorije « Direkcija za izgradnju: Krpljenje udarnih rupa\tDom zdravlja: Obnova voznog parka i opreme »


ponedeljak, 19. oktobar 2015. 16:03h\nOsim u Novom Sadu i Beogradu, manifestacija "Dani Srpske" će biti održana i u Vršcu, Plandištu, Aranđelovcu i Subotici, gdje će biti organizovane promocije turizma Srpske, promocije knjiga i pozorišne predstave.\nDr Nele Karajlić predstaviaće svoj roman "Fajront u Sarajevu" u vršačkoj Gradskoj biblioteci u sredu 21. oktobra od 19 sati. Sutradan će promociju održati u Plandištu, takođe od 19 sati u Velikoj sali kulturnog centra.\nPredviđeno je da manifestaciju danas u 18.30 časova u velikoj sali Srpskog narodnog pozorišta u Novom Sadu svečano otvori predsjednik Republike Srpske Milorad Dodik u prisustvu i uz blagoslov NJegove svetosti srpskog patrijarha Irineja.\nPosljednjeg dana, 23. oktobra, u Beogradu će biti održani sportski susreti Srba u regionu, kada je predviđeno da početni udarac izvede proslavljeni srpski fudbaler Savo Milošević.


KULTIM - književnost, poezija, stvaralaštvo, kultura » 2009» maj» 17\nOVACIJE MIHAILU BARIŠNJIKOVU\nNOVI SAD - Velikan svetskog baleta Mihail Barišnjikov i njegova partnerka Ana Laguna oduševili su publiku u Srpskom narodnom pozorištu SNP u Novom Sadu svojim prvim nastupom u našoj zemlji i regionu, održanim u okviru velike evropske turneje slavnog umetnika.\nMada u poznom igračkom dobu, 61-no godišnji Barišnjikov i nekadašnja zvezda švedskog Kulberg baleta Laguna pokazali su sinoć, izvođenjem zahtevnih koreografskih postavki, da godine nisu prepreka vrhunskim umetnicima za njihovenezaboravne kreacije.\nU okviru programa “Tri sola i duet”, Barišnjikov je prvo izveo postavku “Valcer fantazija” na muziku Mihaila Glinke u koreografiji Alekseja Ratmanskog a potom su usledile numere “Solo za dvoje” koreografa Matsa Eka i “Godinama kasnije” Benjamina Milepieda.\nU završnoj postavci sinoćnjeg programa “Mesto”, takođe u Ekovoj koreografiji iz 2007. godine, Barišnjikov i Laguna podsetili su na najsvetlije trenutke svojih karijera kada su oduševljavali publiku širom sveta.\nPublika u SNP-u, u kojoj su bili ministri Nebojša Bradić, Tomica Milosavljević i Snežana Marković-Samardžić, predsednik Izvršnog veća Vojvodine Bojan Pajtić, pokrajinski sekretar za kulturu Milorad Đurić, episkopi bački Irinej i jegarski Porfirije, uživala je u predstavi koja će obeležiti istoriju najstarijeg domaćeg teatra.\nDvoje slavnih baletskih umetnika izvešće isti program sutra na istom mestu, u sali SNP-a “Jovan Đorđević” od 20 sati.


Košarka | Univerzitetski sportski savez Srbije\nMeđu 14 košarkaša koji će nositi dres reprezentacije Srbije u kvalifikacijama za Svetsko prvenstvo nalaze se i Aleksa Avramović i Ilija Đoković, saopštio je selektor Aleksandar Đorđević. Usled izmenjenih pravila, naša selekcija biće znatno oslabljena neogranjem […]\nPoljoprivrednice izgubile od Izraelki\n30. decembra 2016. Komentari su isključeni na Poljoprivrednice izgubile od Izraelki\nKošarkašice Poljoprivrednog fakulteta odigrale su prijateljsku utakmicu protiv Izraelske U18 reprezentacije i zabeležile ubedljiv poraz 48:64 (11:18, 11:13, 10:13, 16:18). U okviru reprezentativnih priprema u Srbiji, Izraelke su najpre savladale ekipu Partizana, da bi potom […]\nKošarkašice Beograda na EUI!\n31. maja 2016. Komentari su isključeni na Košarkašice Beograda na EUI!\nKošarkašice Univerzitetskog sportskog saveza Beograda savladale su u finalu Međuuniverzitetske lige ekipu Univerzitetskog sportskog saveza Niša rezultatom 62:56 (14:16, 16:17, 15:15, 17:8) i tako se plasirale na Evropske univerzitetske igre, koje nas očekuju u julu […]


– Važno je podsetiti se da je u prošlom ratu operaciju etničkog čišćenja tog prostora uz lokalne jedinice izvodila regularna vojska Hrvatske i da su udruženim snagama pokušali da isteraju Srbe sa vekovnih ognjišta. Bilo bi u najmanju ruku pristojno da preostali narod tog kraja, a to su Srbi vekovima, konačno ostave na miru da žive tamo gde su oduvek živeli – naglasio je Dodik.\nGovoreći o nameri Vlade Unsko-sanskog kantona da izmeste migrantski centar u srpsko selo Medeno Polje, Dodik je istakao da na to gleda kao na dovršetak etničkog čišćenja Srba sa tih prostora. On je poručio da će se svim političkim i pravnim sredstvima suprotstaviti tome, te da u potpunosti podržava najavljene aktivnosti srpske zajednice u četiri opštine u FBiH.\n– Smatram da i bez najavljenih aktivnosti tamošnje vlade, oni nemaju i nisu imali osnovna prava koja naprimer Republika Srpska garantuje Bošnjacima ili Hrvatima. Poručujem im da ću biti sa njima toga dana tamo, s namerom da pokažemo da je nedopustivo da se zbog nečije ideje ili možda plana sa tih prostora danas iseli narod koji je tu oduvek živeo i dosele ljudi sa strane, te da ćemo se tome suprotstaviti – rekao je Dodik.\nOdbor za zaštitu prava Srba u FBiH pozvao je sve stanovnike Drvara, Grahova, Glamoča i Petrovca da 13. i 14. septembra obustave saobraćaj prema Livnu i Bihaću zbog pokušaja HDZ Livanjskog kantona da proslave takozvani dan okupacije Drvara i namere Vlade Unsko-sanskog kantona da izmeste migrantski centar u srpsko selo Medeno Polje.


Predstavljen priručnik za prekršajne sudije • Poverenik za zaštitu ravnopravnosti\nPredstavljen priručnik za prekršajne sudije\nO nama Vesti Predstavljen priručnik za prekršajne sudije\nPoverenica za zaštitu ravnopravnosti Nevena Petrušić predstavila je “Priručnik za primenu antidiskriminacionog prekršajnog prava”. Priručnik se fokusira na specifičnosti postojeće prekršajnopravne zaštite od diskriminacije i ulogu Poverenika u zaštiti ravnopravnosti pred prekršajnim sudovima. Poverenica ističe da ovaj priručnik predstavlja važan instrument pravne zaštite od diskriminacije.\n“Radi se o prekršajnopravnoj zaštiti. Pored podizanja svesti javnosti, kroz suzbijanje stereotipa, podstičemo da se prekršajno-pravna zaštita više primenjuje. Ovaj priručnik je prvi ove vrste, i njime počinje antidiskriminaciono prekršajno pravo”, rekla je Petrušić.\nNa predstavljanju u “Palati Srbija” ona je navela da se ovim priručnikom zaokružuje prvih pet godina rada institucije Poverenika za zaštitu ravnopravnosti.”Mi pet godina marljivo radimo na ostvarivanju važne misije, da se još bržim tempom suzbija diskriminacija i da svi razumeju koliko je to štetna i opasna pojava”, rekla je poverenica Petrušić.\nPredsednik skupštinskog Odbora za ljudska i manjinska prava i ravnopravnost polova Meho Omerović rekao je da je povećanje nivoa znanja profesionalaca, u konkretnom slučaju prekršajnih sudija, važan preduslov za sprečavanje diskriminacije. Aleksandar Ilić iz Prekršajnog apelacionog suda naglasio je da je priručnik svojevrstan legat koji ostavlja poverenica Nevena Petrušić, kojim će se naše sudije edukovati u smislu primene antidiskriminacionog prava. Direktor USAID-ovog Projekta za reformu pravosuđa i odgovornu vlast Lorens Veter, koji je pomogao izradu priručnika, istakao je da taj dokument predstavlja odličan intrument i alat koji može značajno doprineti poštovanju principa jednakosti, suzbijanju diskriminatorskog postupanja i stvaranju jednakih mogućnosti za uživanje garantovanih prava i sloboda.\nPriručnik za primenu antidiskriminacionog prekršajnog prava


Danijel Alibabić: Jovana Nikolić je prošlost, sad sam slobodan čovek! - Muzika - Region - Vesti - Svet Plus\n13:24 6. MAR 2014.\nDanijel Alibabić pojavio se na promociji novog albuma svog kolege Ćeme vidno raspoložen. Razlog njegove sreće te večeri, bio je okončan sudski proces sa Jovanom Nikolić, koje je završeno u njegovu korist .\n"To je tema na koju je stavljena tačka, pojavio sam se na tom ročištu jer sam ga ja sazvao i sve je uspešno završeno. Ne smem da pričam o tome bez advokata, ali sam srećan i slobodan, pa vi zaključite", rekao je kroz osmeh pevač, koji je otkrio da u stomaku oseća leptiriće, ali da mu je još uvek rano za novu vezu.\n"Zaista ne bih da pričam još ništa na tu temu, jer je rano da ulazim u vezu, ali trenutno se dešavaju prelepe stvari. Kad bude bilo vreme, sve ću otkriti, jer ja ništa ne krijem", dodao.\nDanijel Alibabić trenutno radi na svom drugom albumu, prikuplja pesme i nada se da će CD biti gotov do kraja godine.\nDanijel AlibabićDanijel AlibabicJovana NikolićJovana Nikolic


Srpska ekonomija zavisna od dešavanja u svetu\nSrbija nije izolovano ostrvo i sva dešavanja na globalnom planu itekako se odražavaju na domaću privredu. U prethodnom periodu značajan uticaj imale su monetarne politike FED-a i ECB, ali ne treba zaboraviti ni politička dešavanja, koja, u većoj ili manjoj meri, ostavljaju posledice na ekonomiju Srbije. Čini se, ipak, da najveći efekat imaju odnosi sa zemljama u okruženju, jer svaka incidentna situacija smanjuje izvozni prihod, pošto je spska privreda ekonomski najjače povezana sa tim državama.\nNa međunarodnom finansijskom tržištu u prethodnom periodu u fokusu je bila godišnja konferencija američke centralne banke FED, jer se očekivalo da bude doneta odluka o povećanju kamatnih stopa. Iako do toga formalno nije došlo, finansijski stručnjaci očekuju da će kamate do kraja ove ili početkom sledeće godine biti povećane. Tome u prilog ide i govor predsednice FED-a Dženet Jelen, koja je istakla da SAD napuštaju politiku kvantitativnih olakšica i postepeno prelaze na ortodoksnu monetarnu politiku. Razlog za to leži u činjenici da je, prema oceni Jelen, dosadašnja politika ispunila svrhu, jer je dinamika rasta BDP-a na zadovoljavajućem nivou, a stopa nezaposlenosti niska. Zbog toga bi, prema proceni analitičara, u narednom periodu trebalo očekivati novu monetarnu politiku, a kvantitativne olakšice, bile bi svedene samo na kupovinu korporativnih hartija od vrednosti.


NALED SVRSTAO VOŽDOVAC MEĐU NAJEFIKASNIJE OPŠTINE: Prošle godine obrađeno 99 odsto e-dozvola za gradnju - Beograd24\nNacionalna alijansa za lokalni i ekonomski razvoj (NALED) svrstala je Gradsku opštinu Voždovac u sam vrh efikasnosti izdavanja e-dozvola za gradnju u periodu od 01. januara do 31. decembra 2018. godine.\nNaime, u svom godišnjem izveštaju o izdavanju e-dozvola, a koji je obuhvatio sve opštine i gradove u Srbiji, NALED navodi da je GO Voždovac obradila 1.392 zahteva, sa procentom od 99% rešenih zahteva (1.380). Od ukupnog broja orignalnih zahteva, čak 79% je pozitivno rešeno, odnosno 21% negativno.\nIzveštaj obuhvata podatke o svim postupcima u sistemu e-dozvola i pokazatelj su efikasnosti rešavanja zahteva za izdavanje građevinskih dozvola, a koji utiču na uspešnost poslovanja u državi. Brzina rešavanja građevinskih dozvola meri se na Doing business listi Svetske banke i utiče na konkurentnost u pogledu privlačenja direktnih stranih investicija i razvoj malih i srednjih preduzeća.\nOd svog osnivanja 2006. godine do danas, NALED je izrastao u najveću javno-privatnu asocijaciju koja okuplja više od 300 članova, sa velikom mrežom partnera koja broji preko 100 državnih institucija i međunarodnih organizacija, čime se se pozicionirao kao ključni sagovornik Vlade i\nParlamenta u definisanju regulatornih prioriteta i zakonskih rešenja od značaja za privredu.\nFoto Opština Voždovac


Foto: Ognjen Tegeltija / RAS Srbija\nIstanbul, grad sa populacijom od 17 miliona stanovnika, skoro trostruko većom od naše cele države, odnosno sa dnevnom fluktuacijom od oko dva miliona, otprilike koliko i ima stanovnika srpska prestonica. Uprkos tome, sticajem istorijskih okolnosti, grad na Bosforu danas nije glavni grad Turske, dok je su u prošlosti u njemu stolovali osmanski, odnosno vizantijski car.\nUpravo iz tog vizantijskog perioda, tačnije 7. veka, potiče Crkva Svete Sofije, danas poznatija kao Aja Sofija, najprepoznatljiviji simbol Istanbula u svetu, uz Plavu džamiju i Topkapi palatu. Sagrađena u vreme cara Justinijana, ovaj velepni hram je nedugo po osmanskom osvajanju 1453. pretvoren u džamiju, da bi u vreme Kemal paše Ataturka i mladoturske revolucije ovaj jedinstveni hrišćansko-islamski spoj bio proglašen muzejem.\nU naposrednoj blizini Aja Sofije, nalazi se vekovima čuvena Kapali čaršija, odnosno Topkapi palata, javnosti u Srbiji poznatija iz turskih televizijskih serija o sultanu Sulejmanu Veličanstvenom, nego po istorijskim činjenicama.\nUprkos predrasudama, Istanbul predstavlja savršen spoj tradicionalnog i savremenog, evropskog i azijskog, starog i novog. Grad na dva kontinenta istovremeno poseduje poslovno-stambene četvrti poput američkih i viševekovne kulturno-istorijske spomenike rimskog, vizantijskog i osmanskog perioda.\nVišesatne gužve, nepregledne kolone vozila, ali i funkcionalan gradski prevoz, bilo da je u pitanju autobus, "dolmoš" ili brod, slika su i prilika svakodnevnog "organizpovanog haosa" u gradu domaćinu završnice ovogodišnjeg Evropskog prvenstva.


Raspušten odbor SNS i u Zaječaru | ZA media\nRaspušten odbor SNS i u Zaječaru\nTRI lokalna odbora Srpske napredne stranke već su raspuštena, a velika čistka narednih dana sprema se u još četiri ispostave ove partije na lokalu – saznaju “Novosti”.\nPrema našim informacijama, vrh naprednjaka pokazao je “crveni karton” svojim funkcionerima u Blacu, Velikom Gradištu i Zaječaru, a pred raspuštanjem su i odbori u Užicu, Boru, Bosilegradu, Ražnju… I to je prva faza raščišćavanja u koju je najjača stranka krenula posle analize izbornih rezultata, stanja na terenu i obimnog istraživanja javnog mnjenja.\nRešenjem, koje je potpisao predsednik SNS Aleksandar Vučić, za poverenika stranke u Velikom Gradištu postavljen je advokat Vladimir Štrbac (34). Istom odlukom razrešeni su svi funkcioneri opštinskog odbora i raspušteni svi mesni odbori. Štrbac je od svog prethodnika već preuzeo pečat i ključeve prostorija, a ovih dana očekuje se i zvanična primopredaja dužnosti. Sličan scenario sprema se i u drugim odborima čiji je rad ocenjen kao – nezadovoljavajući.\n– Glavni razlog za raspuštanje odbora u Zaječaru i Užicu su loši rezultati na izborima. Ostali odbori, u kojima ćemo izvršiti kadrovske promene, nisu pokazali dovoljan angažman u radu s članstvom i građanima – kaže, za “Novosti” Darko Glišić, predsednik Izvršnog odbora SNS.\nPREMA nezvaničnim informacijama, Vučić je na nedavnom sastanku najžešće kritikovao predsednika borskih naprednjaka Blagoja Spaskovskog, inače direktora RTB “Bor”. I taj lokalni odbor se našao na spisku onih koji će dobiti novo rukovodstvo.\nNova “seča” na lokalu usledila je posle nedavnog sastanka, koji je Vučić održao sa 850 šefova lokalnih odbora, a na kojem je analiziran njihov rad. Predsednik SNS je tada oštro kritikovao pojedine stranačke kolege što se ne angažuju dovoljno, a zamerio im je da se “kite” njegovim imenom.\nNaš izvor prenosi da su naprednjaci rešili da u narednom periodu češće “pretresaju” stanje na lokalu, posebno zbog prijava koje stižu u centralu o funkcionerima koji su se osilili. Vrh stranke je odlučio da svoje redove očisti od takvih kadrova, kojima su više puta slate opomene pred isključenje.\nKategorije: Vesti\tTagovi: Aleksandar Vučić, Bor, Odbor SNS u Zaječaru, SNS, Zaječar\tKomentari


Hans Cimer i Ferel Vilijams kao muzički konsultanti Prolog\nAmerička filmska akademija odabrala je kompozitora Hansa Cimera i hip-hop muzičara Ferela Vilijamsa za muzičke supervizore i konsultante šou programa koji se svake godine organizuje u Americi povodom dodele prestižne nagrade Oskar. Producenti ovog programa se nadaju da će uspeti da u program ubace i povežu Cimerovu klasičnu koncepciju sa Vilijamsovim hip-hopom i R'N'B-om.\nZanimljivo je da je Cimer do sad bio nominovan za Oskara čak 8 puta ali da je jedini put osvojio 1995. godine, za muziku iz Diznijevog crtaća "Kralj lav" ( "The Lion King" ). Osvojio je četiri Grammy nagrade a bio nominovan još šest puta. Vilijams ima tri Grammy nagrade, kao izvođač i producent.\nKako će zvučati spoj klasike i hip-hopa, čuće se 26. februara 2012. godine u Kodakovom Teatru u Holivudu gde će se obaviti ceremonija dodele Oskara za najuspešnija filmska ostvarenja u 2011. godini.


Novih 27 digitalnih postupaka za privrednike\nTanjug 12. januara 2021. 14:19\nBEOGRAD – Otvorena diskusija „Nove elektronske usluge za privredu“ pružila je danas priliku privrednicima da u razgovoru sa predstavnicima države saznaju više o novih 27 potpuno digitalizovanih postupaka za izdavanje dozvola, licenci i saglasnosti koji su sada dostupni na portalu eUprava, u okviru programa ePapir.\nKako je saopšteno, digitalizacija postupaka za privredu pokrenuta je u okviru trogodišnjeg Projekta za unapređenje poslovnog okruženja u Srbiji, koji realizuju Međunarodna finansijska korporacija (IFC), članica Grupacije Svetske banke, Republički sekretarijat za javne politike i Kancelarija za IT i eUpravu Vlade Republike Srbije uz finansijsku podršku Fonda za dobru upravu Ujedinjenog Kraljevstva i Britanske ambasade u Beogradu.\nDirektorka Republičkog sekretarijata za javne politike Bojana Tošić istakla je da je digitalizaciji prethodilo popisivanje 2600 postupaka za privredu na republičkom nivou, i da je sa privredom predloženo pojednostavljenje čak 1000 postupaka.\n“Trenutno je u procesu pojednostavljenja oko 350 postupaka. Ovo je tek prvih 27 usluga koje sprovode Uprava za bilje i Ministarstvo finansija, a u naredna tri meseca biće dostupno još najmanje 70 elektronskih usluga za privredu iz nadležnosti Ministarstva unutrašnjih poslova, Nacionalne službe za zapošljavanje, Ministarstva građevinarstva saobraćaja i infrastrukture i Ministarstva zaštite životne sredine, a do kraja godine ukupno oko 200 usluga“, izjavila je ona.\nDodala je da će u prvom kvartalu ove godine biti omogućeno da svi privrednici mogu brzo i lako pronaći sve informacije o postupcima javne uprave na Portalu registra administrativnih postupaka, što će im olakšati i pojeftiniti postupanje i u svim nedigitalizovanim postupcima.\nZamenica ambasadorke Velike Britanije, Rebeka Fabrici, izjavila je da Srbija već dugi niz godina radi na digitalizaciji državne uprave.\n“To je odličan način da se omogući veći broj investicija u privatnom sektoru i eliminiše siva ekonomija. Nadam se da ćemo u narednom periodu videti nastavak digitalizacije i uključivanje i drugih institucija u ovaj sistem. Od 2015. godine, kada je Fond za dobru upravu došao u Srbiju, sproveli smo oko 60 projekata sa budžetom od preko 20 miliona funti. Među njima je najviše projekata koji se bave elektronskom upravom“, poručila je ona.\nFabrici je istakla i da je protekla godina pokazala da je važno imati usluge koje se mogu ostvariti bez fizičkog kontakta, te da će Ujedinjeno Kraljevstvo nastaviti da pruža podršku ovakvim projektima i u budućnosti.\nRegionalni menadžer Međunarodne finansijske korporacije za Centralnu i Jugoistočnu Evropu Ari Naim izjavio je da se do kraja marta ove godine očekuje čak 100 u potpunosti digitalizovanih procedura koje će i državi i privredi omogućiti značajne uštede u vremenu i novcu.\n“Ove prednosti će naročito osetiti mikro, mala i srednja preduzeća koja čine 99,5 procenata svih kompanija, a za koje ove značajne uštede predstavljaju mogućnost za reinvestiranje i dalji rast. Dodatno, kao rezultat ovog projekta očekuje se veći broj investicija, što posledično dovodi do novih radnih mesta i višeg standarda za građane Srbije, a to je naš krajnji cilj”, rekao je Ari Naim.\nCilj trogodišnjeg Projekta za unapređenje poslovnog okruženja u Srbiji je smanjenje administrativnog opterećenja za privredu kroz pojednostavljivanje 1.750 administrativnih postupaka, kao I omogućavanje elektronskog izdavanja 100 dozvola i uklanjanje praksi koje negativno utiču na razvoj konkurencije. Očekuje se da će tokom projekta oko 600 dozvola, saglasnosti i odobrenja biti pojednostavljeno.\nProjekat je deo reformskog projekta Vlade Srbije za pojednostavljenje administrativnih postupaka i regulative – ePapir, kojim je uključivanjem 85 organa i organizacija javne uprave do sada pojednostavljeno ili ukinuto više od 130 postupaka, i ostvarene uštede za privredu u vrednosti većoj od 32 miliona evra na godišnjem nivou, navodi se u saopštenju.\nU okviru programa će biti uspostavljen Registar administrativnih postupaka, kao i Portal ovog Registra koji će predstavljati jedinstveno mesto sa svim potrebnim informacijama za privrednike o svakom postupku koji sprovodi javna uprava.


Novoizabrani predsednik SAD Džo Bajden govori u Vilmingtonu, u Delaveru nakon što je Elektorski koledž potvrdio njegovu pobedu, 14. decembar 2020. (Foto: Rojters/Mike Segar)\nVAŠINGTON, VILMINGTON —\nElektorski koledž i zvanično je potvrdio da je demokrata Džozef Bajden novi predsednik SAD, nakon što su glasovi elektora iz Kalifornije, najveće države u zemlji "preneli" Bajdena preko praga od 270 glasova potrebnih za pobedu.\nNa osnovu rezultata novembarskih izbora, Bajden je osvojio 306 elektorskih glasova dok je republikanski predsednik Donald Tramp osvojio 232. Procenjuje se da je Bajden osvojio i oko sedam miliona glasova birača više od Trampa.\nBajden je u obraćanju javnosti, nakon što su elektori potvrdili njegovu pobedu, rekao da je "u borbi za duh Amerike, pobedila demokratija".\n"Narod je glasao. Održana je vera u naše institucije. Integritet naših izbora ostao je nenarušen. Sada je vreme da okrenemo stranicu. Da se ujedinimo. Da zacelimo rane", poručio je Bajden.\nUprkos odluci Vrhovnog suda, Tramp tvrdi da je dobio izbore\nOcenio je da su u Americi, ponovo pobedili "vladavina prava, naš Ustav i volja naroda" i da se dokazalo da je američka demokratija, kojoj je "bilo zaprećeno", "otporna, istinska i snažna".\n"Plamen demokratije u ovoj naciji davno je zapaljen. I sada znamo da ništa - čak ni pandemija niti zloupotreba vlasti - ne može da ugasi taj plamen", istakao je Bajden.\nNovoizabrani predsednik je rekao da su napori Trampa i njegovih pristalica da pred sudovima preokrenu izborni rezultat "toliko ekstremni, da to nikada nije do sada viđeno".\n"Srećom, Vrhovni sud je jednoglasno, odmah i potpuno odbacio te napore", rekao je Bajden.\nTakođe je ponovio obećanje, dato tokom predizborne kampanje, da će biti predsednik svih Amerikanaca, bez obzira na to da li su glasali za njega i naglasio da je pred zemljom težak posao kada je reč o borbi protiv virusa i ekonomiji.\nDok je glasanje Elektorskog koledža tradicionalno formalnost - ove godine je imalo mnogo veći značaj zbog Trampovih nedokazanih tvrdnji o masovnim prevarama na izborima.\nMere bezbednosti su bile pojačane u nekim državama dok su Arizona, Džordžija, Mičigen, Nevada, Pensilvanija i Viskonsin - šest ključnih država u kojima je Bajden pobedio, a Tramp osporio rezultate - glasali za Bajdena i njegovu potpredsednicu Kamalu Haris. Elektori Nevade glasali su preko Zuma zbog pandemije koronavirusa. Glasanje elektora je nastavljeno u državama širom zemlje, a kada je došao red na Kaliforniju, glasovi 55 elektora iz te države su formalizovali Bajdenovu pobedu.\nGlasanje elektroskog koledža u Nevadi, 14. decembra 2020.\nŠanse da bi glasanje elektora moglo da poništi Bajdenovu pobedu bile su skoro nepostojeće, a pošto Trampov pokušaj da na sudu promeni rezultat nije uspeo, blede i predsednikove nade da će moći da ostane na vlasti tako što će ubediti Kongres da ne prihvati glasove elektora na specijalnoj sednici 6. januara, i gotovo je sigurno da ni taj pokušaj - neće uspeti.\nMeđutim, aktuelni predsednik Donald Tramp i dalje tvrdi da je on pobedio. "Nije gotovo", rekao je Tramp za Foks njuz. Predsednik i dalje govori da je osvojio drugi mandat, uprkos tome što su desetine tužbi i žalbi njegovog tima na regularnost izbora odbijene pred sudovima širom SAD.\n"Idemo dalje, još se vode mnogi postupci na lokalu. U nekim državama smo pokradeni, a dobili smo u Pensilvaniji, Mičigenu, u Džordžiji smo dobili sa velikom razlikom", kazao je Tramp.\nAktuelni predsednik Tramp je u nedelju ponovio tvrdnju da su predsednički izbori pokradeni.\nMeđutim, federalni i sudovi saveznih država odbacili su više od 50 tužbi Trampovog tima kojima se tražilo osporavanje rezultata u državama koje nose najviše elektora, a koje je osvojio Bajden.\nTužbu države Teksas protiv Pensilvanije, Mičigena, Džordžije i Viskonsina, kojom se osporavaju rezultati u te četiri države, je odbacio i Vrhovni sud. Ali, ni to nije bilo dovoljno za predsednika, koji ne odustaje od svoje verzije.\nSamo mali broj republikanaca u Predstavničkom domu i skoro nijedan u Senatu nije priznao Bajdenovu pobedu, već su podržali Trampa.\nAko Elektorski koledž u ponedeljak potvrdi rezultat predsedničkih izbora, naredna potvrdda će se desiti 6. januara u Kongresu, što bi trebalo da bude kraj procesa, iako neki republikanci upozoravaju da mogu da upotrebe svoja ovlašćenja i pomognu Trampu.\nIpak, nijedan saziv Kongresa od 19. veka do danas nije preokrenuo rezultate izbora, a malo je verovatno da se to desi i sada budući da većinu u Predstavničkom domu imaju demokrate.\nŠta je proces potvrde izbornih rezultata?\nAko se rezultati potvrde u Kongresu 6. januara, Bajdenova inauguracija biće 20. januara.\nJoš jedna tužba Trampove kampanje zbog izbora, novi porazi na sudovima\nIstekao rok za potvrdu izbornih rezultata, Trampovo osporavanje poraza dodatno ograničeno\nBajden i Haris kao tandem proglašeni za Tajmovu "ličnost godine"\nTuče i okršaji na kraju protesta Trampovih pristalica u Vašingtonu


VMRO DPMNE sprema Mickoskog za premijera posle izbora na kojima očekuje pobedu - Svet - Dnevni list Danas\nPočetna » Svet » VMRO DPMNE sprema Mickoskog za premijera posle izbora na kojima očekuje pobedu\n0Piše: Beta 26. decembra 2019. 22.55\n„Centralni i i Izvršni komitet dali su podršku da Mickoski bude mandatar po završetku izbora 12. aprila, na kojima će VMRO DPMNE izvojevati pobedu“, rekao je generalni sekretar te stranke Igor Janušev novinarima.\nKako je istakao, Centralni i Izvršni komitet su dali punu podršku Mickoskom da odabere kandidate opozicije za dva ministra i tri zamenika ministra u tehničkoj vladi, koja treba da bude formirana 3. januara.\nKandidati koje bude izabrao lider stranke za ministre u takozvanoj „pržinskoj vladi“, prema rečima generalnog sekretara VMRO DPMNE, treba da se pobrinu da vanredni parlamentarni izbori, dogovoreni za 12. april 2020, budu fer i demokratski.\nVladajući SDSM je za sutra uveče najavio sednicu stranačkih organa na kojoj će razmatrati ko će preuzeti mesto premijera u tehničkoj vladi kada lider te stranke Zoran Zaev podnese ostavku, što, prema Izbornom zakonu, treba da se desi 100 dana pred izbore.\nPremijer Zoran Zaev i lider makdonske opozicije Hristijan Mickoski trebalo bi da se u subotu uveče sastanu zbog konsultacija oko tehničke vlade za sprovodjenje izbora.\nVanredne parlamentarne izbore za 12. april naredne godine lideri parlamentarnih stranaka su dogovorili krajem oktobra, nakon što je EU po treći put odlučila da odloži davanje datuma za početak pregovora o pridruživanju.\nHristijan Mickoski, premijer, Severna Makedonija, VMRO DPMNE


BEOGRAD - Britanska niskotarifna aviokompanija Izi džet (EasyJet) uspostaviće od 19. aprila liniju Beograd-Milano, sa tri leta nedeljno.\nNa beogradskom aerodromu "Nikola Tesla" tom prilikom biće organizovan svečani doček prvog aviona Izi džeta i konferencija za novinare. Britanski avioprevoznik će od 19. aprila putnicima u Srbiji ponuditi veći izbor letova do glavnog italijanskog poslovnog centra i vodeće turističke destinacije, Milana, uz letove tri puta nedeljno između Beograda i aerodroma Milan Malpensa.\nIzi džet prevozi godišnje širom Evrope više od 60 miliona putnika u poslovnoj i turističkoj klasi, više od 15 godina, a sada povezuje i Srbiju. Ova aviokompanija, četvrta po veličini ui Evropi, nudi odgovarajuće cene, destinacije i raspored letenja, navodi se u saopštenju.\nTagovi: Izi džet, avio-kompanije, avio-saobraćaj


RONALDA NI MEĐU PRVIH 10 Mesi tek 8. najskuplji fudbaler svijeta, evo ko VRIJEDI VIŠE OD NJEGA – Banjaluka Danas\nRONALDA NI MEĐU PRVIH 10 Mesi tek 8. najskuplji fudbaler svijeta, evo ko VRIJEDI VIŠE OD NJEGA\nZa mnoge, Leo Mesi je najbolji igrač na svijetu, vjerovatno i najbolji svih vremena – ali on trenutno nije i najvrjedniji.\nPošto je fudbal širom Evrope suspendovan, transfer “pijaca” je ponovo u fokusu i mnoga velika imena pominju se kao potencijalne mete klubova, piše Marca.\nSudeći po “Transfermarketu”, Argentinc se nalazi tek na osmom mjestu njihove liste kada su u pitanju najskuplji fudbaleri planete. Na listi se nalaze mnoge zvijezde iz Bundeslige, Premijer lige i Lige 1.\nAntoan Grizman (Barselona) – 120 miliona evra\nFrancuz je procijenjen na 120 miliona evra, što je ista količina novca za koju je i doveden iz Atletiko Madrida prethodnog ljeta.\nDžejdon Sančo (Borusija Dortmund) – 120 miliona evra\nKrilo Borusije jedan je od igrača koji najviše obećava, i iza sebe ima dvije impresivne sezone otkad je napustio Mančester Siti. On će bez sumnje biti jedan od najtraženijih fudbalera tokom ljeta, i Borusija može da očekuje veliki novac od prodaje ovog mladog Engleza.\nLeo Mesi (Barselona) – 140 miliona evra\nMesi ima otkupnu klauzulu od 700 miliona evra, ali i pravo da ode kao slobodan igrač na ljeto. Njegova vrijednost procijenjena je na 140 miliona evra.\nKevin De Brujne (Mančester Siti) – 150 miliona evra\nJedan od najvažnijih igrača Pepa Gvardiole u Sitiju, i jedan od ključnih fudbalera zbog kojeg je Real poražen nedavno, zauzeo je sedmo mjesto.\nHari Kejn (Totenhem) – 150 miliona evra\nSimbol Totenhema i Engleske, bio je jedan od najubitačnijih napadača na svijetu u posljednjih pet godina, što ga je plasiralo na deobu četvrtog mjesta liste najskupljih fudbalera na svijetu.\nMohamed Salah (Liverpul) – 150 miliona evra\nPoslije nekoliko dobrih sezona u Liverpulu, Salah je procijenjen na 150 miliona evra, kao i rival iz Premijer lige Hari Kejn. Ostaje da se vidi da li će njegova vrijednost opasti nakon ispadanja Liverpula iz Lige šampiona.\nSadio Mane (Liverpul) – 150 miliona evra\nJoš jedan igrač koji igra u izvanrednoj formi kod Jirgena Klopa, u ekipi koja je spremna da osvoji titulu u Engleskoj.\nNejmar (Pari Sent Žermen) – 160 miliona evra\nIako se našao na trećem mjestu, vrijednost Nejmara je opala u odnosu na vrijeme kada je napuštao Barselonu 2017. godine. Nekoliko klubova bi bilo i više nego voljno da ga ugrabi, i pored toga.\nRahim Sterling (Mančester Siti) – 160 miliona evra\nKrilo engleske reprezentacije vrijedi isto koliko i Nejmar, a imajući u vidu potencijalnu suspenziju Sitija iz Evrope, napuštanje Etihada ne djeluje toliko nerealno, uprkos procjeni vrijednosti od čak 160 miliona evra.\nKilijan Embape (Pari Sent Žermen) – 200 miliona evra\nLider “čopora” je francuski zlatni dječak. Sa samo 21 godinom, ima osvojen Svjetski Kup i postiže golove kao od šale u Ligi 1. A opet, sa druge strane, još mnogo toga ima da da.\nNovak Đoković rutinski se plasirao u drugo kolo US opena ostvarivši 24. uzastopnu pobjedu u 2020. Đoković je poslije dvočasovne borbe savladao Damira Džumhura u tri seta sa 6:1, 6:4, 6:1. Srbin je tak...\nFudbaleri Borca i Rudara odigrali su sjajnu utakmicu na Gradskom stadionu u sklopu priprema za novu sezonu. Na kraju su slavili domaći rezultatom 4:3. Efikasna utakmica viđena je u Banjaluci u ”...


Košarac i Ćurić sa delegacijom FAO o unapređenju poljoprivede i turizma - Argumenti\nNaslovna BiH Košarac i Ćurić sa delegacijom FAO o unapređenju poljoprivede i turizma\nOn je dodao da je danas razgovarano o plasmanu proizvoda iz Hercegovine preko „Hercegovačke kuće“ na nova tržišta, odnosno u inostranstvu, te da su o tome definisani koraci.\n– U mandatu Ministarstva spoljne trgovine i ekonomskih odnosa je Kancelarija za veterinarstvo, u budućih desetak dana imaćemo konkretne sastanke kako bismo omogućili da Agrarni fond Trebinje izvozi svoje proizvode na neka druga tržišta, za početak zemlje Cefte, a onda i dalje – rekao je Košarac.\n– Razgovarali smo o načinu i mogućnostima afirmacije agroturizma u Hercegovini i vjerujem da ćemo u budućem periodu biti vjerodostojni u tome da prikažemo da se i od toga može živjeti – rekao je Košarac.\nOdlična posjeta Trebinju u društvu naših prijatelja iz @FAO Razgovarali smo o investiranju ove i drugih međunarodnih organizacija u razvoj poljoprivrede, turizma, agroturizma i zelene agende na području hercegovačke regije, Republike Srpske i FBiH. pic.twitter.com/CwGmDp6c8W\n— Staša Košarac (@StasaKosarac) October 15, 2021\nĐurić je istakao da je „Hercegovačka kuća“ projekat koji je pozitivno ocijenjen i u ovoj organizaciji, te smatra da će od nje imati konkretnu podršku.


Evropski bodovi i koliko je teško stići do njih - Meridianbet Vesti\nFudbal Author:\tCentrala Bg - 15/09/2017\nPartizan i Crvena zvezda su započeli grupnu fazu u Ligi Evrope. Po prvi put u istoriji imamo dva tima koja igrajuu ovoj fazi takmičenja i čini se da su očekivanja nikad veća. Partizan bi mogao da nađe u evropskom proleću dok će Zvezda svoju šansu tražiti protiv Kelna.\nNe računajući sezonu 1991/92, koju je Crven zvezda zbog sankcija provela u izgnanstvu, ovo je treće Zvezdino učešće u grupnim fazama evropskih takmičenja. U tom prvom nastupu, pod sankcijama, Zvezda je zabeležila tri pobede i osvojila devet bodova. Porazi od Sampdorije su uticali na konačni plasman, samo je lider grupne prošao dalje a crveno-beli su završili na drugoj poziciji.\nNaredna dva Zvezdina takmičenja u evropskoj jeseni se nisu završila toliko uspešno. U grupnoj fazi Kupa UEFA Zvezda je snagu odmerila susretima sa Bazelom, Tromsom, Romom I Strazburom. Pobeda nad Romom, uz Kevina Gameira koji je postigao dva gola I ostavio neizbrisiv trag u sećanju navijača Zvezde su stvari koje će se pamtiti iz te sezone. Četiri boda na kraju takmičenja, nedovoljno za proleće.\nNakon jedne godine pauze, zbog onog Milanovog učešća u kvalifikacijama, Zvezda se ponovo našla u grupi istog takmičenja. Ali, ovoga puta je situacija bila još lošija. Kao na traci, ređali su se porazi od Bajerna, Arisa, Boltona i Brage, za nula bodova na kraju takmičenja i poslednje mesto u grupi. Prostom matematikom dolazimo do brojke od četiri.\nZvezda je u dva učešća, nakon osam odigranih mečeva, osvojila četiri boda u grupnim fazama. Danas već ima jedan i još pet mečeva u kojima može da pokaže svoj kvalitet. A biće ih, sasvim sigurno, još!\nPartizan je tokom prethodnih godina bio mnogo uspešniji, što govori i podatak da mu je ovo deseto učešće u grupnoj fazi evropskih takmičenja.\nDva Partizanova izleta u grupnu fazu Lige šampiona nisu donela nijednu pobedu crno-belima, ali jesu tri boda. Sva tri remija su zabeležena prvi put, kada je Partizan ostavio odličan utisak u ‘’grupi smrti’’. Tada su otkinuti bodovi protiv svih ostalih timova u grupi, remijima sa Marsejem, Portom I Realom.\nPartizan je jednom dočekao proleće u Evropi. Tada je imao pet bodova iz četiri meča grupne faze, zahvaljujuće pobedi nad Egaleom i remijima sa Lacijom I Viljarealom. Preostali tim u grupi je bio Midlzbro, a crno-beli su u istoj sezoni savladali Dnjipro pre nego što su ispali od CSKA iz Moskve.\nKao i kod crveno-belih, i njihove naredne sezone su bile manje uspešne. U naredne tri grupne faze su osvojili ukupno 4 boda, zahvaljujući remiju sa Livornom i pobedom nad Šahtjorom. Naravno, o prolasku u nokaut fazu nije moglo ni da se razmišlja.\nPartizan je pauzu u LE iskoristio da se plasira u Ligu šampiona a po povratku u najmasovnije takmičenje se ponovo mučio. U prvom navratu su tu bila samo tri osvojena boda, sva tri nerešenim ishodom, dok je u drugom pokušaju vredan pomena bod otkinut Totenhemu, ali je uz njega osvojen samo još jedan, protiv Asterasa.\nKada je novo evropsko proleće bilo veoma blizu Humske, isprečio se Augsburg. Partizan je imao devet bodova, dovoljno da se nađe na drugoj poziciji u svojoj grupi. Ipak, lošija gol-razlika, koja je pokvarena u nadoknadi vremena, izbacila je tada crno-bele iz Evrope.\nIako je Partizan često bio među najboljim evropskim klubovima, ne može se pohvaliti konstantnim osvajanjem bodova. Crvenoj zvezdi je i sam plasman u grupnu fazu bio problem tokom svih ovih godina pa je teško očekivati da sada rutinski savlada svoje rivale. Zato, sa te tačke gledišta, i crveno I crno-beli moraju biti zadovoljni osvojenim bodovima u prvom kolu ovogodišnje Lige Evrope. A mi ćemo da se nadamo da će do kraja takmičenja da ih bude preko deset na obe strane Topčiderskog brda.\nTags:Crvena Zvezda, Evropa liga, Partizan


Vlade i centralne banke spasile ekonomiju od depresije\nTanjug 5. aprila 2021. 16:50\nBEOGRAD – Generalna direktorka Međunarodnog monetarnog fonda (MMF) Kristalina Georgijeva kaže da bi, bez sveobuhvatnih mera pomoći vlada, uključujući i fiskalnu podršku od oko 16 biliona dolara, kao i ogromne podrške likvidnosti od strane centralnih banaka, globalna ekonomska kontrakcija lane bila najmanje tri puta veća i dogodila bi se još jedna velika depresija.\nOna je to izjavila u obraćanju uoči predstojećeg prolećnog zasedanja MMF- a i grupacije Svetske banke, koje se održava između 5. i 11. aprila i to u virtuelnom formatu.\nDelegaciju Srbije, kako je saopšteno iz Narodne banke Srbije (NBS), predvodi guvernerka NBS Jorgovanka Tabaković, koja je i guverner Srbije u MMF-u.\nTokom zasedanja biće održani sastanci savetodavnih organa ovih institucija, Međunarodnog monetarnog i finansijskog komiteta i Zajedničkog komiteta za razvoj.\nU radu ovih komiteta Srbija učestvuje preko Konstituence Švajcarske, čija je članica i preko koje ostvaruje svoje pravo glasa u MMF-u i Svetskoj banci.\nSastanak Konstituence Švajcarske održaće se u utorak, dok je sastanak Međunarodnog monetarnog i finansijskog komiteta planiran za 8. april gde će glavne teme biti suzbijanje pandemije, globalni izgledi privrednog oporavka od posledica pandemije, kao i uslovi u kojima će se oporavak sprovoditi.\nPoslednji u nizu je sastanak s guvernerima i ministrima finansija srednje, istočne i jugoistočne Evrope, na kome će se razgovarati o preduzetim merama i ekonomskim izgledima i izazovima za Evropu u uslovima pandemije.


Srbija je za jedan dolar preuzela smederevsku železaru, 31. januar 2012.\nDržava Srbija je preuzela smederevsku železaru. Ugovor je u ime Vlade potpisao premijer Mirko Cvetković i potpredsednik US Steela za Evropu Dejvid Rintul. Američka kompanija je zbog ekonomske krize razmatrala i zatvaranje železare, ali je srpska vlada procenila da će mnogo lakše pronaći kupca ili strateškog partnera ako železara nastavi da radi.\nEkonomisti, na drugoj strani, procenjuju da je država preuzela ovaj vrući krompir pre svega iz predizbornih potreba, kako protiv sebe ne bi okrenula hiljade zaposlenih u železari, ali da će ona teško biti bolji privrednik od US Steela, odnosno, da će teško uspeti u onome što američkoj kompaniji nije pošlo za rukom – da proda smederevsku fabriku.\nMirko Cvetković i David Rintu potpisuju sporazum o preuzimanju smederevske železare\nPošto je kupca za smederevsku čeličanu teško naći jer to nije uspelo ni američkom gigantu US Steel, po svemu sudeći, ocenjuju ekonomisti, građani Srbije će iz svojih džepova još dugi niz godina plaćati ovog gubitaša.\nO železari u Smederevu ne samo da nema dovoljno informacija, nego se čak se u javnost plasiraju i neke pogrešne, ocenjuje za Radio Slobodna Evropa Milan Kovačević, savetnik za strane investicije.\n“Kompanija US Steel je imala više od 600 miliona evra duga, a njena ukupna imovina je u 2010. godini godini po bilansu bila samo polovina od ukupnog duga. Drugo, ona je u toj godini imala nekih 150 miliona evra gubitaka. Ako je ova godina slična 2010. – a ne bih rekao da će biti previše drukčija, onda bi proizilazilo da je oko pola miliona evra dnevno gubitak železare. Ti njeni dugovi od pomenutih 600 miliona evra nikako se nisu rastopili, odnosno, poverioci ih nisu oprostili, tako da smo mi uzeli užasno vruć krompir u ruku“, ocenjuje Kovačević.\nAmerička korporacija US Steel kupila je 2003. godine smederevsku železaru Sartid u stečaju za 21,3 miliona dolara.\nUS Steel ima čeličanu i u Košicama u istočnoj Slovačkoj, a prošle sedmice je odlučio da ta čeličana posle kriznog režima, kada je, kao i u Smederevu, za jedan dan bila skraćena radna nedelja, obnovi punu proizvodnju.\nKoliko će građane koštati gubitaš\nČitavu priču o kupovini železare Vlada Srbije pokušava da uvije u oblandu dobro obavljenog posla, ali prećutkuje kolike je mesečne i godišnje troškove i gubitke imao dosadašnji vlasnik, koji je se tako lako odrekao za samo jedan dolar. To što vlast pokušava da nas ubedi da je jeftino platila železaru i da je to bio dobar razlog da je kupi nije ništa drugo nego skrivanje pravog računa, ocenjuje za RSE i ekonomski komentator Miša Brkić.\n„A pravi račun kaže da je US Steel 2010. godine imao gubitak od 150 miliona evra, da će za prošlu godinu imati takođe nešto više od 100 miliona evra. Ja bih voleo da vidim Vladinu računicu koliko miliona evra mesečno treba odvojiti da bi železara u Smederevu funkcionisala“, naglašava Brkić.\nMilan Kovačević u jednoj rečenici sažima prognozu koliko će građane Srbije koštati smederevski gubitaš.\nAleksandar Stevanović, saradnik Centra za slobodno tržište: Ako su Amerikanci bili voljni da se tako lako odreknu vlasništva, to onda znači da procenjuju da ona neće napraviti dobitak barem za narednih deset godina ili da će možda praviti čak i gubitke.\n“Naši su se obradovali što su je za jedan evro, a meni se čini da je železara kupljena za taj jedan evro skuplje plaćena nego onih 23 miliona dolara zbog kojih smo mi kritikovali da je bila prejeftino prodata“, kazao je Kovačević.\nDa nema mesta optimizmu srpske vlade da se smederavskoj čeličani dugoročnije smeše bolji dana ocenjuje i Aleksandar Stevanović, saradnik Centra za slobodno tržište.\n“Ako su Amerikanci čeličanu u Smederevu prodali za jedan dolar, kad su, dakle, bili voljni da se tako lako odreknu vlasništva nad njom, to onda znači da procenjuju da ona neće napraviti dobitak barem za narednih deset godina ili da će možda praviti čak i gubitke. To je procena koja proizilazi iz prodajne cene. Vaša prodajna cena je diskontovana cena budućeg profita. Drugo, ako oni nisu mogli da nađu nekoga ko bi hteo to da kupi od njih, ne znam zašto bi naša država bila uspešnija – osim ako nekom budućem kupcu ne omogući neke pogodnosti koje US Steel nije hteo da učini. Obrni-okreni, mi ćemo iz našeg budžeta još neko vreme plaćati gubitke smederavske železare – i to sa neizvesnim krajnjim rezultatom“, ocenjuje Stevanović.\nNaš sagovornik nema dilemu o tome zašto je Vlada Srbije tako ekspresno preuzela železaru.\n„Loše bi im se pisalo na izborima, u smislu da bi izgubili dobar deo glasača da se železara zatvori pred izbore”, smatra on.\nI Milan Kovačević ocenjuje da se preuzimanje smederavske železare jedino može objasniti time što za nekoliko meseci slede izbori i što 4.500 ljudi bez posla svakako ne bi glasali za vlast koja je to dopustila, ali dodaje da je drugačije rešenje možda moglo da bude mnogo jeftinije.\n„Vlada je mogla tih 4 500 ljudi držati na socijalnom programu, a ne srljati u to smo mi sposobni, da ćemo mi uspeti da prodamo železaru kad to nije mogao US Steel da uradi“, kazao je on.\nFollow @RSE_Balkan Ovaj forum je zaključen Sortiranje komentaraPosljednje prvoHronološki Komentari Ime: Monti Grad: Beograd 01.02.2012 13:08 Da sam znao ja bih kupio Zelezaru za 1 (jedan) USA dolar.Toliko novca mi ionako ostane kada platim sve troskove. Galerija Karikature Predraga Koraksića Coraxa Jedan od najprepoznatljivijih karikaturista u Srbiji Predrag Koraksić Corax stalni je saradnik Radija Slobodna Evropa i jednom sedmično objavljujemo njegov komentar političkog života Srbije bez reči. Izbor urednika Most: Popov i Šehić Da li je Beograd otpisao Dodika? Tema sedmice Zdrava hrana na balkanskim trpezama Igor Štiks za RSE Štiks: Subverzivne poruke iz Zagreba Govoreći bosanski Kurspahić: Farbanje u ružičasto Kongresmen za RSE Engel: Neće biti podele Kosova, ni daljih podela na Balkanu NajčitanijeDa li je Beograd otpisao Dodika? (2936)Zašto bebe u skoro svim zemljama svijeta kažu "mama" (960)Sveti Njegoš po Amfilohiju (896) Gaf nedelje: Prokletstvo, Aca na Kosovu i dva Obraza (670)Lokalni izbori u Hrvatskoj: Zatvorena birališta (636)Štiks: Subverzivne poruke iz Zagreba (627) Putovanje bh. građana u Hrvatsku: Biometrijski pasoš, lična karta ili viza (605) Skupština Vojvodine usvojila deklaraciju (578) Reakcije na Kosovu: Srbija nema nadležnost nad Trepčom (563)Lokalni izbori u Hrvatskoj: Drugi krug odlučit će o većini gradonačenika (546)Najčešće poslanoSveti Njegoš po AmfilohijuOčekuje se otkrivanje masovnih grobnica u SrbijiNajviše komentaraDa li je Beograd otpisao Dodika? (65)Sveti Njegoš po Amfilohiju (21)Skupština Vojvodine usvojila deklaraciju (14)Štiks: Subverzivne poruke iz Zagreba (11)Virus pasivnosti među mladima u BiH (10)Vestervele u Beogradu: Datum zavisi od implementacije sporazuma (10)Šaškor: Vlast slabija, opozicija jača (8)Pojma nema, a svira (5)Vujanović počeo novi mandat uz bojkot i proteste (5)Dodatna liberalizacija uvoza pogubna za ekonomiju BiH (4)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Zemaljski muzej obilježio Međunarodni dan muzeja Ubistvo tokom istrage napada u BostonuU izveštajima sa Floride navodi se da su pripadnici FBI ubili muškarca koji je navodno povezan sa bombaškim napadom na Bostonskom maratonu. Zvaničnica Poreske službe odbila da svedočiŠefica kancelarije koja odlučuje o tome da li je određena organizacija ispunila uslove za izuzeće od plaćanja poreza pozvala se na Peti amandman. Đukanović: Crna Gora stabilno društvoProslava Dana nezavisnosti objedinjava sve pobjede Crne Gore tokom njene burne i jedinstvene, slobododarske istorije, ocijenio je premijer Milo Đukanović. Produkti i uslugePodkastRSSPretplataMobilni telefon RSE


JOŠ JEDNA PORODILJA ZARAŽENA MALIM BOGINJAMA: Posle zemunske i niška mama zbrinuta u bolnici! • HAPPYTV.RS\nDve trudnice, jedna u Nišu, a druga u Beogradu obolele od morbila, porodile su se zbog čega su i ove dve ustanove u potpunoj izolaciji.\nKako prenose beogradski mediji, porođaji su obavljeni u prethodna dva dana i odmah se pristupilo lečenju i majke, ali i novorođenčeta.\nZa sada postoji sumnja da je i dete obolelo, ali pošto se lekari nisu sa ovakvom situacijom često susretali, još se ne zna da li dete može da ima mnogo teži klinički tok bolesti i da li će uopšte da se pojave vidljivi simptomi poput ospica, odnosno da li će ono tek kasnije da razvije bolest i poprimi veoma težak oblik, koji može da se završi i smrću.\nPodsetimo, prošle nedelje je zbog komplikacija izazvanih morbilama preminuo dvogodišnji dečak. Pre njega preminuo je muškarac u Infektivnoj klinici KCS-a u Beogradu, zajedničko im je što nisu primili MMR vakcinu.\n"Svakim danom imamo sve više obolelih, a svaki deseti zaraženi dobiju upalu pluća, koja je opasna po život. O tome govorin i poslednji nesrećni slučaj iz Niša. Ukoliko se nastavi trend nevakcinisanja bolim se da ćemo imati još smrtnih slučajeva, posebno među manjom decom", rekao je dr epidemiolog Zoran Radovanović.


Brajović: Srpska zajednica u Albaniji potpuno obespravljena — Викиновости\nBrajović: Srpska zajednica u Albaniji potpuno obespravljena\nOstale vesti iz Albanije\n26. oktobar 2014.: Brajović: Srpska zajednica u Albaniji potpuno obespravljena\n23. februar 2013.: Zapad upozorava Tiranu\n29. novembar 2012.: Na Kosovu slave 100 godina nezavisnosti Albanije\n27. novembar 2012.: Protest bivših boraca OVK\nSkadar/ Albanija (Beta) - Predsednik Udruženja Srba i Crnogoraca „Morača-Rozafa“ iz Skadra, advokat Pavlo Jakoja Brajović, upozorio je da je srpska zajednica u Albaniji, koja po procenama ima 30.000 članova, potpuno obespravljena.\n„Srbima je u Albaniji izuzetno teško da opstanu i sačuvaju sopstveni identitet“, kazao je Brajović i zatražio da problem srpske zajednice i njenog zastupanja bude prioritet i zakonom uređeno pitanje u budućoj saradnji Srbije i Albanije.\nMnogi novi albanski zakoni su i dalje u suprotnosti sa evropskim konvencijama i ne omogućavaju manjinama da ostvare svoja prava, pre svega pravo na nacionalni identitet, kazao je Brajović za prištinsko „Jedinstvo“.\n„Škola na srpskom jeziku nema, izjašnjavanje o nacionalnoj pripadnosti je zabranjeno, kao i upotreba tradicionalnih imena i prezimena na -ić, prava na obrazovanje i informisanje na srpskom. Održavanje kontakata sa matičnom državom ukinuto je kao i pravo na slobodu veroispovesti“, tvrdi Brajović.\nMeđu problemima, su, prema rečima Brajovića, pored teškog ekonomskog položaja i ogromne administrativne i finansijske prepreke za vraćanje nasilno albanizovanih srpskog imena i prezimena. „ U matičnim knjigama izbrisana je srpski nacionalnost i definisana kao albanska. Karakteristicna porodicna imena i prezimena zamenjivana su albanskim - po svom značenju, ponižavajući, Druri (Drvo), Guri (Kamen), Hekuri (Gvoždje) ...“, kazao je on. Danas, uz veliku novčanu naknadu, mogu da promene samo jedno - ime ili prezime.\nDemokratske promene u Albaniji i prihvatanje evropskih konvencija o ljudskim pravima i pravima nacionalnih manjina, odnosno uključivanja tih promena u politički i društveni život Albanije slabo su se odrazila na unapređenje manjinskih prava, kazao je Brajović.\nProcenjuje se da bi broj pripadnika srpskocrnogorske zajednice prevazišao broj grčke nacionalne zajednice koja je najbrojnija, rekao je Brajović i podsetio da je srpska zajednica tek 2006. godine dobila status nacionalne manjine.\nSrpska zajednica nije zastupljena u Parlamentu Albanije, rekao je Brajović i dodao da nema ni sportskih udruženja ni klubova.\nU Albaniji Srbi uglavnom žive u gradovima Skadar i Koplik i okolnim selima.\n„Srpska zajednica u Albaniji potpuno obespravljena” Новинска агенција Бета, 26. октобар 2014. (srpski)\nPreuzeto iz „https://sr.wikinews.org/w/index.php?title=Брајовић:_Српска_заједница_у_Албанији_потпуно_обесправљена&oldid=3141011”\nNacionalne manjine u Albaniji\nPavlo Jakoja Brajović\nOva stranica je poslednji put uređena na datum 26. oktobar 2014. u 18:45 č.


Nezavisno udruženje novinara Srbije (NUNS) ocenilo je danas da je opomena Saveta Republičke radiodifuzne agencije (RRA) RTV Vojvodine i Radiju B92 zadire u uređivačku politiku, što je nespojivo sa ovlašćenjima tog regulatornog tela.\nRRA je pre nekoliko dana izrekla opomenu Radiju B92 jer je u emisiji "Mentalno razgibavanje" narušio "dostojanstvo ličnosti i funkcije" predsednika Srbije Tomislava Nikolića. Opomena je upućena i RTV Vojvodine zato što je njen autor Laslo Tot pokazao "neprofesionalni, pristrasan i neobjektivan pristup" intervjuišući predsednicu Kosova Atifete Jahjagu.\nU saopštenju NUNS je naveo da posebno brine odluka RRA da se bavi sadržajem pitanja i analizom odgovora u intervjuu, jer ako to postane praksa Srbija će imati cenzora.\nNUNS je naveo da je u emisijama različitih TV i radio stanica sa nacionalnom i lokalnom pokrivenošću bilo drastičnih primera otvorenih kampanja i neprimerenih napada na političare i druge javne linosti na koje Savet RRA nije reagovao.


Vesti > Obaveštenje o prijemu zahteva za izdavanje dozvole\nMinistarstvo životne sredine i prostornog planiranja i Pokrajinski sekretarijat za zaštitu životne sredine, obavestili javnost o podnetom Zahtevu za izdavanje dozvola, preduzeća "Božić i sinovi" doo\n21. Decembra 2009. godine preduzeće “Božić i sinovi” d.o.o., sa proizvodnim pogonom za reciklažu električnog i elektronskog otpada na lokaciji u Omoljici, ul. Patrijarha Arsenija Čarnojevića 66, podnela je Zahtev za izdavanje dozvole za sakupljanje i transport električnog i elektronskog otpada i neopasnog otpada i Zahtev za izdavanje dozvole za tretman fluorescentnih cevi koje sadrže živu i drugih uređaja za osvetljenje u mobilnom postrojenju.\nMinistarstvo zaštite životne sredine i prostornog planiranja izdalo je Obaveštenje o podnošenju Zahteva za izdavanje dozvole za sakupljanje i transport električnog i elektronskog otpada i neopasnog otpada i Zahtev za izdavanje dozvole za tretman fuorescentnih cevi koje sadrrže živu i drugih uređaja za osvetljenje u mobilnom postrojenju preduzeća “Božić i sinovi” doo.\nPokrajinski sekreterijat za zaštitu životne sredine , Izvršnog veća AP Vojvodine, takođe je obavestilo je javnost da je preduzeće “Božić i sinovi” doo, Pančevo, Maksima Gorkog br. 2. podnelo Zahtev za izdavanjem dozvole:\nza skladištenje, tretman i odlaganje električnog i elektronskog otpada koji ne sadrži opasne komponenete i električnog i elektronskog otpada koji sadrži opasne komponente\nskladištenje, tretman i odlaganje fluorescentnih lampi koji sadrže živu i drugih uređaja za osvetljenje\nskladištenje svih vrsta neopasnog otpada.


Pristalice SRS spalile zastave NATO, EU, SAD i Kosova — Викиновости\nGeneralštab - posledice bombardovanja\nBeograd/ Srbija (Beta) - Nekoliko stotina pristalica Srpske radikalne stranke koji su se u utorak okupili ispred zgrade nekadašnjeg Generalštaba u Beogradu obeležavujući 16. godišnjicu početka NATO bombardovanja spalilo je zastave NATO-a, Evropske unije, SAD i Kosova.\nObraćajući se okupljenima, lider radikala Vojislav Šešelj rekao je da Srbija nikad ne sme da postane članica NATO-a niti Evropske unije, „iako izdajnički režim (premijera Srbije) Aleksandra Vučića radi na tome“.\n„Hteli smo simbolično da ovim skupom obeležimo početak agresije, a režim je taj skup zabranio. Vučićev režim je kao krezuba veštica, rado bi ujela, ali nema zube, zato danas ni nema policajaca, a bili smo spremni da nas hapse i batinaju“, rekao je Šešelj.\nUčesnici skupa koji nose zastave Srbije, Srpske radikalne stranke, Rusije uputili su se ka Terazijama.\nSkup nije obezbeđivao policija, a saobraćaj u centru grada se normalno odvijao.\n„Pristalice SRS spalile zastave NATO, EU, SAD i Kosova” Novinska agencija Beta, 24. март 2015. (srpski)\nPreuzeto iz „https://sr.wikinews.org/w/index.php?title=Присталице_СРС_спалиле_заставе_НАТО,_ЕУ,_САД_и_Косова&oldid=3142559”\nOva stranica je poslednji put uređena na datum 24. mart 2015. u 23:45 č.


Beta 24. aprila 2021. 12:15\nTenzije izmedju Palestinaca i Izraelaca porasle su sinoć i tokom noći novim okršajima kod Starog grada Jerusalima, demonstracijama u okupiranoj Zapadnoj obali i ispaljivanjem raketa iz Pojasa Gaze.\nPolicija se sinoć jurila za mladim Palestincima blizu ulaza u Stari grad Jerusalim, posle poslednje molitve petkom na kojoj se okupilo desetine hiljada vernika na Hramovoj gori, trećem najsvetijem mestu Islama, u ovom periodu dok traje muslimanski msesec Ramazan.\nMladi Palestinci bacali su flaše s vodom i kamenje na pripadnike snaga reda, rasporedjenih u velikom broju. Policija je koristila šok bombe da pokuša da rastera masu, i privela je nekoliko ljudi.\nBilo je incidenata i u drugim palestincskim četvrtima u Istočnom Jerusalimu.\nStotine Palestinaca okupilo se sinoć na mestu koje povezuje Izrael sa Zapadnom obalom, gde su zapaljeni razni predmeti. Palestinci su bacali kamenje i molotovljeve koktele ka jevrejskom svetom mestu u Vitlejemu, u okupiranoj Zapadnoj obali, navela je policija, dok su takodje održane demonstracije u Ramali, sedištu Palestinske uprave.\nKasnije tokom noći ispaljeno je najmanje 15 raketa iz Pojasa Gaze, palestinske enklave geografski odvojene od okupirane Zapadne obale i Jerusalima, ka Izraelu, javila je izraelska vojska.Neke od raketa presreo je protivvazdušni štit, a druge su pale na zemlju.\nKao odgovor izraelska vojska je saopštila da su tenkovi, ratni avioni i helikopteri gadjali položaje Hamasa, islamističkog pokreta koji kontroliše Pojas Gaze od 2007. godine i koji je poslednjih godina pristao na primirje sa Izraelom posle tri rata izmedju dve strane (2008, 2012, 2014. godine).\nPosle okršaja u četvrtak kod Starog grada Jerusalima, najnasilnijih u poslednjih nekoliko godina u svetom gradu, oružano krilo Hamasa izrazilo je podršku Palestincima u Istočnom Jerusalimu, kao oblik upozorenja Izraelu.\nGrupa palestinskih frakcija, uključujući Hamas ali takodje Islamistički Džihad, druga oružana islamistička grupa u Pojasu Gaze, saopštili su noćas da ne mogu da ostanu nemi posle nasilja u Jerusalimu.\nLibanski šiitski pokret Hezbolah, blizak Iranu, Hamasu i Islamskom džihadu, izrazio je solidarnost sa Palestnicima i osudio delovanje „okupacione policije“ i „banda kolonizatora“.\nPalestinski predsednik Mahmud Abas osudio je podsticanje na mržnju izraelskih ekstremnodesničarskih grupa i pozvao medjunarodnu zajednicu da „zaštite“ Palestince u Istočnom Jerusalimu.\nOkršaji poslednjih dana u Jerusalimu počeli su kada je policija sprečila stanovnike da sednu na stepenike oko Vrata Damaska, na ulazu u Stari grad Jerusalim, gde se Palestinci obično okupljaju uveče za vreme Ramazana.\nKada su ekstremnodesničarski Jevreji planrali demonstracije ispred tih velikih vrata brojni Palestinci su to videli kao provokaciju i pokušaj preuzimanja kontrole nad tim simboličnim mestom.


RTCG - Radio Televizija Crne Gore - Nacionalni javni servis :: Politika :: Bečić u Bakuu sa najvišim zvaničnicima Azerbejdžana\n15. 01. 2022. 12:11 >> 12:12\nOD 17. DO 19. JANUARA\nPredsjednik Skupštine Crne Gore Aleksa Bečić, boraviće u zvaničnoj posjeti Azerbejdžanu od 17. do 19. januara 2022. godine.\nTom prilikom, kako navode u saopštenju, imaće niz susreta sa najvećim državnim zvaničnicima, i to: predsjednikom Azerbejdžana Ilhamom Alijevim, potom sa predsjednicom Skupštine Sahinom Gafarovom, predsjednikom Vlade Azerbejdžana Alijem Asadovim, kao i sa Žejanom Bajramovim, ministrom vanjskih poslova te zemlje.\nTokom boravka u ovoj zemlji, Bečić će posjetiti i kancelariju počasnog konzula Crne Gore u Azerbejdžanu Vugara Alijevog.\nOvom prilikom, predsjednik će obići zgradu Parlamenta Azerbejdžana i upisati se u "Knjigu časti" u memorijalnoj sali Hejdar Alijev, a nakon toga i prisustvovati zvaničnoj večeri koju priređuje Sahiba Gafarova, predsjednica Parlamenta Republike Azerbejdžan u čast Alekse Bečića, predsjednika Skupštine Crne Gore.\nBečić: U Vladi nema predstavnika skoro 90 odsto građana CG\n05. 05. 2022. 4\n15:50 Poziv studentima da rade na sezonskim poslovima


Meryem Uzerli: Neodoljivo putovanje sa kćerkom Lanom - mojusk.ba\nMeryem Uzerli: Neodoljivo putovanje sa kćerkom Lanom\n24 Decembra, 2016 24 Decembra, 2016 Moj USK\nTurska glumica Meryem Uzerli između predstavljanja novog filma „Rana moje majke“, slobodne trenutke koristi kako bi ih provela sa kćerkicom Lanom.\nMeryem Uzerli kao sultanija Hurem Meryem Uzerli kao sultanija Hurem\nSlike često objavljuje na društvenim mrežama, pa je tako i ovaj put objavila kolaž fotografija iz voza, gdje je putovala zajedno sa Lanom.\n– Lijepa kao i majka – jedan je od komentara ispod slike.\nSimpatična fotografija u 15 minuta skupila je preko 10.000 lajkova.\nOvdašnjoj publici, Meryem je poznatija kao sultanija Hurem iz serije „Sulejman Veličanstveni“. Prije dvije sedmice sa kolegama Ozanom Güvenom, Borom Akkaşom, te rediteljem Ozanom Açıktanom premijerno je predstavila film „Rana moje majke“ u Sarajevu i Zenici.\nNjemačko selo poziva mlade bračne parove s djecom da dosele\nCrnadak: Dodik nije dobio poziv američke administracije na inaguraciju Trumpa


Svečanom akademijom Univerzitet Džemal Bijedić obilježio 40. godišnjicu - AKOS\nHome > Vijesti > Vijesti iz zemlje > Svečanom akademijom Univerzitet Džemal Bijedić obilježio 40. godišnjicu\nSvečanom akademijom u Narodnom pozorištu danas je obilježena 40. godišnjica osnivanja Univerziteta Džemal Bijedić kojom je Mostar postao univerzitetski grad, javlja Anadolu Agency (AA).\nNakon intoniranja himne Bosne i Hercegovine i univerzitetske himne, prikazan je kratki film o radu i djelovanju ove visokoškolske ustanove kroz četiri desetljeća. Potom su dodjeljene rektorove nagrade za najbolje studente, kao i zahvalnice, plakete i povelje istaknutim pojedincima koji su doprinijeli integraciji i razvoju Univerziteta.\nRektor Sead Pašić je podsjetio da je na današnji dan prije 40 godina u istoj sali Narodnog pozorišta Mostar svečano proglašen Univerzitet Džemal Bijedić, čime je Mostar i zvanično postao četvrti bosanskohercegovački i 18. jugoslovenski univerzitetski grad.\nOd tada do danas, kako je naglasio, Univerzitet je prošao burno razdoblje, ali zahvaljujući entuzijazmu nastavnika i podrške vlasti, u gotovo nemogućim uvjetima je opstao. Podsjetio je kako je Univerzitet svoje prostore dobio u bivšoj kasarni Sjeverni logor koja nije bila uvjetna za rad, te da je obnova jako sporo tekla, ali se zahvaljući entuzijastima i prijateljima visokog obrazovanja Univerzitet integrirao u respektabilnu visokoobrazovnu instituciju.\nZahvalio se svim koji su pomogli u izgradnji i rekonstrikciji, gdje je posebnu zahvalu izrekao donatorima među kojima je Republika Turska.\n“Danas Univerzitet Džemal Bijedić ima jasno definiran prostor kampusa koji ima regulacioni plan i vrlo jasne vizije razvoja za budućnost”, naglasio je rektor Pašić.\nNa Univerzitetu je od rata do danas visokoškolske diplome steklo više od 14.500 studenata i skoro 200 doktora nauka.\nUniverzitet, kako je naglasio, svake godine donosi nove studijske programe, te širi međunarodnu suradnju, a u cilju unaprijeđenja studentskog standarda predstoji i izgradnja studentskog doma, koji u vrijednosti od četiri milijuna maraka u cjelosti financira grad Antalija. Izgradnja počinje ovih dana, a prve studente kako ističe trebali bi primiti u akademskoj 2018/2019 godini.\n“Sve ovo govori da će Univerzitet Džemal Bijedić napredovati i da ova institucija ima svoju budućnost”, zaključio je rektor Pašić.\nU razvoj Univerziteta ne sumnja ni rektorica Sveučilišta u Mostaru Ljerka Ostojić, navodeći kako je ovo veliki dan za čitavu akademsku zajednicu.\n“Ovo je mostarski univerzitet, univerzitet u mome gradu i to što ima Univerzitet i što ima Sveučilište u Mostaru je samo nešto što može donijeti dobro i našem gradu, a i našoj mladosti. Mi smo i sinoć imali rektorsku konferenciju i ono što je suština je da se bavimo kvalitetom nastave i otvaranjem novih programa, da idemo naprijed i da se vodimo pravim kriterijima, a to je akreditacija i podizanje kvalitete”, kazala je rektorica Ostojić za Anadolu Agency (AA).\nMeđu nagrađenima je bila i ministrica obrazovanja i nauke u Vladi FBiH Elvira Dilberović, koja je također bila dio Univerziteta.\nVidno dirnuta priznanjem ministrica Dilberović se zahvalila na priznanju, te naglasila da 40 godina rada nije malo, posebice kad se zna koliko je umnih ljudi poteklo sa ovog Univeziteta i pokazalo se, ne samo u svojoj domovini nego i van nje, iako je prošao brojne teškoće u svome djelovanju.\n“Osjećam da Univerzitetu treba puno više pomoći. Mi koji trenutno vršimo dužnosti bilo u izvršnoj ili zakonodavnoj vlasti trudimo se zaista da svojim doprinosom poboljšamo uvjete i nastavnog procesa i naučno-istraživačkog rada. Federalno ministarstvo obrazovanje i nauke kroz grantove i različite projekte mobilnosti studenata i nastavnika, održavanjem konferencija zaista nastoji od 2015., od kad sam ja na čelu ovoga ministarstva pomoći. Međutim, sve je to nedovoljno. Naravno, ne treba zanemariti ni ostale javne institucije u FBiH, međutim ipak Univerzitet Džemal Bijedić na neki način ima poseban status, ali ja bih rekla da je on na neki način ne samo naučno-istraživački i odgojni simbol Hercegovine, nego i sve ono ono što čini konstitutivnost u Mostaru”, kazala je ministrica Dilberović za Anadolu Agency (AA).\nSvečanosti je prisustvovao veliki broj ličnosti iz akademskog, političkog, kulturnog, vjerskog i javnog života BiH i prijateljskih zemalja. Među brojnim gostima nazočile su i generalna konzulica Republike Hrvatske Jadranka Modrić i generalna konzulica Republike Turske u Mostaru Ayse Selcan Sanli.\nInvesticija od 3 mil. KM: Na Univerzitetu Džemal Bijedić položen kamen temeljac za studentski dom\nUz obilježavanje 39. godišnjice Univerziteta Džemal Bijedić u Mostaru: Promovirao 23 doktora znanosti\nTagovano Džemal Bjedić Mostar studenti